ULMA Pipingek kooperatiba bihurtu du Lazkaon duen forja lantegia - ULMA Press Room\nULMA Pipingek, oil & gas sektorerako osagarri forjatuetan, bridetan eta fittingetan munduko liderra baita, ULMA Lazkao Forging xurgatu eta harekin bat egitea onartu du. 2010ean erosi zuen Oñatiko enpresak Lazkao Forging enpresa. Horrekin batera hasiera ematen zaio, baita ere, ULMA Lazkao Forgingeko enplegatuak ULMA Pipingeko bazkide kooperatibista bihurtu eta egungo beste bazkide guztien eskubide berberak edukitzeko prozesuari.\n“ULMA Lazkao Forging –Forjas de Lazcano enpresa zaharra– ULMA Piping proiektuan sartu genuenetik, garbi eduki dugu integrazioa honekin amaitu behar zela prozesua. Bikoiztasunak kenduta aurreztuko denaz gain, bat egite honekin egonkortasun handiagoa emango zaie bai enpresaren jarduerari bai enpresako langileei, eta errazagoa izango da, baita ere, gure helburu estrategikoekin bat etortzea”, ziurtatu du ULMA Pipingeko gerente Jesus Urienek.\nForjas de Lazcano enpresa duela 7 urte baino gehiago erosi zuen ULMA Pipingek, konpainiak zailtasunak zituen unean. Eragiketa horren ondoren, ULMA Lazkao Forging izena hartu zuen enpresak, eta posizionamendu komertzial berria bilatzen zuen plan estrategiko bat abian jarri zen, inbertsio programa sendo batean oinarrituta. Hori dena enpresa suspertzeko asmoarekin.\nULMA Lazkao Forging berriaren jarduera suspertzeko ekindako ekintzen ardatz nagusietako bat zen eskakizun zorrotzeko sektoreen alde egitea, hala nola industri balbula, turbinako alabe edo aeronautikako osagaien sektoreen alde. ULMA Piping Oil & Gasaren sektorerako ari zen nagusiki, eta dibertsifikazio horrek aukera gehiago ematen dizkigu eta arlo batean kontzentratuta egoteak dakarzkigun arriskuak murrizten dizkigu.\nEkoizteko Ahalmena eta Malgutasuna.\nULMA Lazkao Forging erostearen beste helburu bat zen ULMA Piping negozioaren eskala handiko ekoizpen ahalmena neurri txikiagoko enpresen bereizgarri diren ezaugarri batzuekin konbinatzea, esaterako tamaina txikiagoko eskaerei erantzuteko arintasunarekin eta nitxoko merkatuetan barneratzeko malgutasunarekin. Gaur egun, ULMA Lazkao Forging, zeinak 2017a 13 milioi euroko salmentekin itxi baitzuen, konpainia sendoa da, eta 60 pertsona baino gehiagori ematen die enplegua.\n“Bat egiteak errazago egingo digu sinergiak ezartzea eta, beraz, merkatuari beste ikuspegi batetik heltzea, gure bezeroei eskaintza kohesionatuagoa eskaintzeko. Gure helburua da gure bezero guztiei modu integralean erantzutea, enpresa gisa eta marka gisa dugun posizionamendua indartu ahal izateko”, gaineratu du Jesus Urienek.\nULMA Pipingeko gerenteak azpimarratu du, halaber, operazioa ULMA Taldearen filosofiarekin eta enpresa ikuspegiarekin bat datorrela eta, estrategia bateratu bat eta enpresako plan sozioenpresarial harmonizatu bat bultzatzeaz gain –enpresarako onurak–, bere eraginpeko arloaren garapen ekonomikoan eta enpleguaren sorreran laguntzen duela.\nULMA Pipingek hodi, brida eta fittingetarako forjako osagarriak fabrikatzen ditu, Petrolio, Gas, Petrokimika eta Energiaren sorkuntzako industrietan erabiltzeko, eta sektoreko liderra da ekoizpenari eta teknologiari lotuta duen ahalmenari esker. Enpresa ULMA Taldearen zortzi negozioetako bat da, 80 herrialde baino gehiagotan dago presente, 5.000 pertsona inguruko plantilla batekin, eta 800 milioi euro inguruko fakturazio bolumenarekin.


Bilaketa berria Mota: Bat-bateko bertsoaldia Gai-jartzailea: Sagastibeltza, Juanjo\n1989-07-01 Zumarraga Jaialdia [Bertsoa] / Imanol Lazkano Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Bakarka gaia-emanda Jarritako gaia: Lantegiko nagusia izanik, zer lan emango zenieke atzean dauden bost gazteei? Kokapena: XDZ - Xenpelar Dokumentazio Zentroa\n1991-12-13 Zumarraga Jaialdia [Bertsoa] / Iñaki Murua Zure nabigatzaileak ezin du audio elementua erabili.\nNeurria: Hamarreko handia (hg) / Bost puntuko handia (ip) Lana: Bakarka gaia-emanda Jarritako gaia: Enteratu geranez gaur biltzen gaitun zine hau desagertzera dijoa. Izan daiteke azkenengo aldiz hemen kantatzen duzula. Zelai Arizti zine honi. Kokapena: XDZ - Xenpelar Dokumentazio Zentroa\n1990-03-30 Urretxu Jaialdia [Bertsoa] / Jon Lopategi, Iñaki Murua Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: ETBko erreportariak zarete eta munduko berri eman. Kokapena: XDZ - Xenpelar Dokumentazio Zentroa\n1997-04-12 Zumarraga Jaialdia [Bertsoa] / Jon Sarasua, Xabier "Euzkitze" Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Herriko kronika osatu behar duzue azkenaldi honetako berriak bilduz. Kokapena: XDZ - Xenpelar Dokumentazio Zentroa\n1993-07-17 Legazpi Jaialdia [Bertsoa] / Andoni Egaña, Sebastian Lizaso Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Demagun eguerdiko hamabiak direla eta Zarauzko hondartzan gaudela, uda garaia da. Hemen duzue Egaña, Gurutze Gorriko mutila edo hondartza zaintzen dagoena, eta handikaldeko hura bandera gorria dagoen arren, uretan sartu dena. Kokapena: XDZ - Xenpelar Dokumentazio Zentroa


Espainia mailako garraio publikoaren inguruko biltzar garrantzitsuena ospatuko da Donostian 2010ean. 23/11/2009\nATUCek (Asociación de Empresas Gestoras del Transporte Urbano Colectivo ) 2010ean antolatuko duen Garraio publikoaren inguruko Biltzarra Donostian izango da. Espainia mailako garrantzitsuena da sektorean.\nUrriaren 28 eta 29an Tarragonan ospatu den ATUCen Hiri Garraioaren inguruko Nazio Mailako XVI: Biltzarrean aukeratu da Donostia 2010eko irailean egingo den biltzarreko egoitza izateko.\nBiltzar garrantzitsu honetan Garraio Kolektiboko sektoreko ordezkari garrantzitsuenak eta Espaniako hiri gehienek hartuko dute parte, eta Donostiako tranbia Konpainia eta Donostiako udala izango dira anfitrioiak.\nDonostiak duen Hiri Garraio zerbitzu bikaina, autobusen erabilera maila altuak eta DTK-DBUSen esplotazio eta kudeaketa ratio paregabeak erabakiorrak izan dira Donostiaren hautagaitza garaile izateko.\nATUCek urtero antolatzen duen biltzar hau Espainia mailako Hiri garraioaren inguruko Biltzarrik garrantzitsuena da.\nATUC sektorean erreferentzia den elkarte profesionala da. 74 operatzailek osatzen dute eta bere baitan autobusa, trenbideak, tranbiak eta metroa bezalako garraio motak biltzen dira. Hiri garraioko elkarte publiko eta pribatuak daude elkarte honetan.\nElkarte honen kideek 3.500 milioi bidaiari garraiatzen dituzte urtean, gutxi gorabehera. 2000 milioi autobusetan eta 1500 milioi trenbide eta tranbietan.


El Drogas-i buruzko dokumentala estreinatuko dute Zinemaldian\nHemen zaude -> Berriak / El Drogasi Buruzko Dokumentala Estreinatuko Dute Zinemaldian 2\nNatxo Leuzak zuzendu du Enrique Villareal musikari nafarraren ibilbidea jasotzen duen ikus-entzunezko lana, eta irailaren 25ean helduko da zinema-aretoetara.\nTEASER EL DROGAS from natxo leuza on Vimeo.\n‘El Drogas’ film dokumentalak Euskal Herriko musikagintzan eta gazteleraz kantatutako rockaren historian ezinbesteko figura den Enrique Villareal txantrearraren figuran sakonduko du, “bere alderdi guztietan”.\nNatxo Leuza errealizatzaile nafarraren opera prima izango da, eta irailaren 25etan iritsiko da zinema aretoetara. Hori baino lehen, Donostiako Zinemaldiko Zinemira sailan lehiatuko da Irizar Sarirako.\n80 minutuko ikus-entzunezkoak El Drogas-en adierazpenak ez ezik, artxiboko irudiak, zuzenekoetako pasarteak eta inguruko kide nahiz lagunei egindako elkarrizketak biltzen ditu, tartean Rosendo, Fito, Christina Rosenvinge, Carlos Tarque, Kutxi Romero, Gorka Urbizu o el periodista Javier Gallego.\nGidoia Leuzak berak eta Alex García de Bikuñak idatzi dute. Produzkio zuzendaritza María Guzmán Ligorit eta Rosa G. Loirek hartu dute beren gain. Argazki zuzendaritza Iñaki Alforjarena da, eta musika originala Mikel Salasi dagokio.


Telebista mugikor - Wikipedia, entziklopedia askea.\n2Telebista mugikor motak\n3Telebista mugikorraren arazoak edo erronkak\nHego Koreako DMB bat\nTelebista mugikorra, telebistako seinaleak dispositibo desberdinetan jasotzeko aukera ematen duena (autobusean, trenean, metroan, kotxean edo itsasontzietan) da. Telebista hedatzeko zerbitzu bat da, lehorreko edo satelite bidezko irrati-uhin elektrikoak euskarri gisa erabiliz ematen dena, eta seinalea gailu edo ekipo mugikorretan edo eramangarrietan jasotzen da (telefono mugikorra, ordenagailu eramangarria, PDA, etab.). Telefono mugikorren jabeek beren gailuetan telebista zerbitzu-hornitzaile baten bidez ikusteko aukera ematen duen zerbitzua da. Datuak existitzen den zelula-sare baten edo sare pribatu baten bidez izan daitezke.\n2 Telebista mugikor motak\n3 Telebista mugikorraren arazoak edo erronkak\n4 Etorkizunerako aukerak\n1980ko hamarkadan Sonyk gizartea harritu zuen Watchman color TV kaleratu zuenean. Telebista eramangarri analogikoa zen, ez digitala. Telebista analogikoko irudiek interferentzia handiak izan ditzakete seinalea jasotzen ari den lekuaren eta instalazioaren arabera; seinale digitalak, berriz, ondo ikusten dira edo ez dira ikusten. Telebista eramangarrien kalitateak pobrea izateko joera du, ezin baitiote Doppler efektuari aurre egin.\nTelebista digitalerako estandarra 1990ean onartu zen eta 1998ko irailaren 23an hasi ziren lehen emisioak. Telebista mugikorraren historia 1996 eta 1997 artean hasi zen, Alemaniako telebista batek Bugatti bati buruzko DVB-T zerbitzu baten probak egin zituenean, orduko 300 kilometroko abiaduran.\n1998an Japoniako Irrati-difusio Digitaleko Aditu Taldeak ISDB-T onartu zuen, akatsen aurrean sendoagoa den lurreko estandar digitala. Proba pilotuak oraindik martxan daude; adibidez, 2006an ISDB-T 1 segmentu zerbitzua hasi zen. 1999an, TV Digitala sartu zen garraiobideetan, eta Mercedesek DVB-T hargailua sartu zuen bere ibilgailuen salmentan. Baina DVB-Taren kontsumoa handiegia zen gailu mugikorretan ezartzeko. 2004an, ETSIk (European Telecommunication Standard Institute) DVB-H onartu zuen, Hego Koreako telefono edo PDA bezalako gailu mugikorretarako telebista emateko. Bata SDMB da, satelite mugikorretik funtzionatzen duena, eta bestea TDMB, oinarri-estazio batekin funtzionatzen duena. Horrela, 2006an, DVB-Hrako eskuragarri zegoen lehen UMTS mugikorra merkaturatzearekin batera, telebista mugikorrerako zerbitzuak hasi ziren.\nTelebista mugikor motak[aldatu | aldatu iturburu kodea]\nHainbat motatako telebista mugikorrak daude. Telebista mugikor mota horiek bereizten dira jasotzen duten seinale motan edo TV seinalea zuzenean edo streaming bidez ematen den.\nAire zabaletik jasotako seinalea, modu normalean edo telebista mugikorreko transmisio-formatu berezi batean jarduten duten lurreko telebista-estazioen bidez. Doako harrerak dira, non erabiltzaileak uhinak hartu eta erreproduzitzeko gai den gailu bakarra behar duen, ohiko telebistek kable bidezko harreraren bidez egiten duten prozesu bera.\nOrdainpeko telebista-zerbitzu batek harpidedunei telekomunikazio-sare mugikorren bidez igorritako seinalea, hala nola telefonia mugikorreko operadoreak. Transmisio mota hori 3G emisioari lotutako zerbitzu bat da, eta, beraz, gailuek ezaugarri hori izan behar dute. Zerbitzu honek irudi ertain-baxuaren kalitatea eskaintzen du eta erabiltzaile kopuru jakin bati mugak jartzen dizkio.\nBeste harrera-mota bat IPTV streaming formakoa da, haririk gabeko sare batetik. Horri esker, ikus-entzunezko edukiak deskarga daitezke, baita podcast bezalako telebista-programa grabatuak ere, deskargatu eta gailu mugikorrean biltegiratzen direnak, ondoren ikusteko. SPB Software enpresak garatutako SPB Televisión-ik ezagunenetako bat kanalen webguneetatik mugikorrean telebista ikusteko pentsatutako tresna da. Mundu osoko 100 kate baino gehiago ditu, zuzenean ikusteko.\nTelebista mugikorraren arazoak edo erronkak[aldatu | aldatu iturburu kodea]\nEnergia. Telebista jaso eta erreproduzitzeko zerbitzuak eskatzen duen energia-kontsumoa handia da bateriek elikatzen dituzten neurri txikiko gailu horietarako. Erronka garrantzitsua da energia-eraginkortasuna hobetzea eduki mugikorren eta funtzio hobetuen bidez.\nMemoria. Telebista mugikorraren moteltze handiko beharrei laguntzeko. Gaur egun dauden memoria-gaitasunak ez dira egokiak telebista mugikorraren erreprodukzio-ordu luzeetarako. Gainera, etorkizuneko aplikazioek sakelako telefonoetan eta irrati-difusioko telefonoetan bideoa partekatzeko duten potentzialak bat egingo luke gero eta handiagoak diren memoria-eskakizunekin.\nErabiltzailearen interfazea diseinatzea. Telefono mugikor asko ez dira bateragarriak telebista mugikorrarekin. Erabiltzaileek LCD pantailadun terminal berriak erosi behar dituzte, baita TV mugikorra erabiltzen duen erabiltzaile-interfaze hobetua ere. Diseinu berri horrek azken erabiltzaileengana jo behar du, eta irudien argitasuna hobetu, terminala askoz handiagoa izan gabe.\nProzesatzeko ahala. Gailu-fabrikatzaileek prozesatzeko ahalmena nabarmen hobetu behar dute, MIPSen eskaera intentsibo bat (segundoko milioika jarraibide) sostengatzeko, hala nola telebista mugikorra.\nEtorkizunerako aukerak[aldatu | aldatu iturburu kodea]\nTelefonia mugikorraren sartze eta moldakortasun handiak eta terminalen garapen teknologikoak, gero eta gaitasun, memoria eta bereizmen handiagoa eskaintzen dutenak, mugikorrak multigailu gisa kokatu dituzte ahotsezko komunikaziotik harago. Horren ondorioz, ikus-entzunezko eta multimediako edukien eskaera handitu egiten da erabiltzaileentzat.\nHobekuntza horien ondorioz, telebista mugikorrarekiko interesa handitu egin da, eta telefonia mugikorreko konpainiek egindako merkatu-azterketak nabarmen islatzen dira; izan ere, erabiltzaileen ehuneko handi batek (inkestatuen% 60 eta% 80 artean) uste du oso ideia interesgarria dela terminal mugikorretan telebista edukitzea.\nEstatu espainiarrean, terminal mugikor guztien% 41ek bideo-erreproduzigailua du. Horietatik,% 50 inguruk 3G/UMTS teknologia erabiltzen dute bideoa edo telebista-edukia streaming moduan deskargatu ahal izateko, eta% 40k GPRS bat du ikus-entzunezko eduki laburrak deskargatzeko eta ondoren ikusteko.\nNegozio-perspektibei dagokienez, edozein agertokitan bezero-kopurua eta kontsumo-aukerak handitzea aurreikusten da, garatu beharreko produktu eta programa mota berriekin eta publizitatearen mundura bideratutako marketin-ekintzetan orientazio pertsonalizatuagoa emanez. Hauek dira telebista mugikorraren oztopo nagusiak: teknologia berria ez ezagutzea, hileroko gastuaren kontrola galtzeko beldurra eta telefonia mugikorreko konpainien egungo tarifikazio-moduei uko egitea. Bestalde, teknologikoki zailtasunak daude maiztasunak esleitzeko, eta analisten arabera, operadoreek 3G bideo-zerbitzuei lehentasuna emateko joera dute, telebista-programen emisioaren aurretik.\n↑ (Gaztelaniaz) Televisión móvil. 2019-12-04 (Noiz kontsultatua: 2020-04-27).


Felicia Gutierrez Diez zumarragarrak 100 urte bete ditu - Otamotz : Otamotz\nFelicia Gutierrez Diez zumarragarrak 100 urte bete ditu gaur. Zumarragako Udalak lore sorta eta oroigarri bat oparitu dizkio.\nFelicia palentziar jatorrikoa da. Bere familia Durruelo de Santullan eta Aguilar de Campoo artean dagoen herrixka batekoa da. Bere aita meatzaria zen, Leongo Valderrueda herrira bidali zuten lanera eta Felicia han jaio zen. Gerraren ondoren Zumarragarra etorri zen, frankismotik ihesi.\nIzan ere, bere familia Errepublikaren aldekoa zen eta gerran eta gerra ondoren oso gaizki pasa zuten. Gerran, Gijonen itsasontzi bat hartu zuten Bordelera ihes egiteko, baina Frantziak ez zituela Errepublikaren aldeko gehiago hartuko esan zuen eta Bartzelonan bukatu zuten. Metroan lo egin beharra izan zuten, Errepublikaren aldeko familia batek hartu zituen arte. Gerra ondoren jaioterrira itzuli ziren, baina hamabostean behin Guardia Zibilaren kuartelera joan beharra zuten eta jazarpen horretatik ihesi Zumarragara etorri ziren. Bere jaioterria maite duen arren, Zumarragara etortzea liberazioa izan zela esaten du beti.\nZumarragan Agustin Agirre alkatearen etxean eta Aparizio sendiaren etxean lan egin zuen. Baita Iburreta jatetxean ere. Lau seme-alaba izan zituen. Bost biloba ditu eta aurki laugarren birbiloba edukiko du.\nBere zaletasun nagusia irakurtzea zen, baina dagoeneko ikusmena gaizki du horretarako. Biografiak irakurtzea gustatzen zitzaion, bereziki. Egun, denbora-pasak egiten ditu. Batez ere, letra zopak. Burua oso ondo du eta bere bilobei asko gustatzen zaie bere gaztaroko pasarteak entzutea. Errepublika garaiko hezkuntza goraipatzen du beti.


Nahikari Lopez Irastorza - Programazio irakaslea Lehen Hezkuntzan | Kontaizu\nNahikari Lopez Irastorza - Programazio irakaslea Lehen Hezkuntzan\n2016, Abuztua 04\nHaurrek gehien bat bideo-jokoen eskutik sartzen dira teknologi berrietara, generoaren prismatik ikertu nahi izan dut gai hau.\nNahikari Lopez Irastorza, 1989, Zaldibia\nNobela beltza irakurtzea, kirola eta musika ditu gustoko.\nLehen Hezkuntzako Gradua (hezkuntza berezian aipamena) haur hezkuntzako goi mailako teknikaria da.\nScratch programazio irakaslea Lehen Hezkuntzan.\n1. Eskola eta beste erakunde batzuetan haurrentzako programazio hastapenak ikastaroak eman izan dituzu, zergatik uste duzu programazioa adin horietan ikastea garrantzitsua dela?\nEgun, programazioa ikastea IKTetan ahaluntzeko aitzakia paregabea da, oraindik gizartea asko ohartu ez den arren programazioa ikastea XXI. mendeko konpetentzia edo gaitasun digitalaren zati bat da, irakurtzea eta idaztea bezain garrantzitsua. Programazioaren bitartez, haurrek teknologia berriekin elkarrekintzak eraikitzen dituzte, baina elkarrekintza hauek ez dira teknologiak erabiltzera soilik mugatzen, programazioaren bidez trebetasun teknologikoak eskatzen dituzten ariketak egiten dituzte, mundu hau hobeago ulertzen laguntzen diete eta informatika sortzailean parte hartzen dute. Adin goiztiarretan programatzen ikasteak mutil eta neskei aukera berdintasunean hezteko guneak eskaintzea dakar. Hau niretzat oso garrantzitsu da, mundu honeten emakumearen deusestatze sinboliko bat eman delako.\n2. Zein dira hastapen horietan gehien erabiltzen dituzun tresnak eta nolako harrera izan ohi dute hauek ikasleengan?\nEskolak emateko garaian badaude ahazten ez ditudan eta egitea gustatzen zaizkidan hiru gauza. Batetik, bideo-jokoak erabilten ditut, generoeren aldagaia haurrekin lantzeko; hau 4. mailako haurretatik hasita egiten dut, eztabaida guneak ireki eta bideo jokoen paradigma maskulinoa aztertzen dugu, eta ondorioak atera. Behin hau eginda Scratch programatzen ikasteko ingurunean murgiltzen gara eta erronka ezberdinak zailtasun maila kontuan hartuz panteatzen diziet haurrei. Haur bakoitzak erronka burutzen du, zalantzak talde handira plazaratzen ditugu eta erronka komunitatean partekatzen dute, nik lana neurtu ahal izateko. Azkenik, ikasle bakoitzak bere proiektu propioa dauka eta tarte bat dutenean horretan lan egiten dute. Saio hauek robotikako saioekin nahasten ditut tarteka eta makina sinpleak erabiltzen ditugu, marruskadura bezalako kontzeptuak argitzeko. Lehenengo eta bigarren mailan Scratch JR (txikientzako) tabletak erabiltzen ditut eta bikoteka lan egiten dugu.\n3. Bideojokoen eta generoaren ikerketan ere murgildu zara. Erreferentzia nahikorik aurkitu duzu? Nola dago ikerketa esparru hori? Zein dira ateratako ondorioak?\nNiire ikerketari helduz, genero eta identiatearen eraikuntzak bideo-jokoen eskutik aztertu ditut, haurrek egindako zenbait proiektu ikertuz. Hasteko aipatu, haurrek gehien bat bdeo-jokoen eskutik sartzen direla teknologi berrietara, beraz interesgarria eremua interesgarria da. Erreferente ete ikerketa gutxi daude honen inguruan eta argi dago eremu hau ikertzeko dagoen beharra handia dela. Atera ditudan ondorio bitxienak ondorengoak dira:\nOraindik ere eredu patriarkala erreproduzitzen da bideo-jokoetan.\nEmakumeak menderatu (sumiso) papera hartzen du eta gizonak menperatzailearena (dominantea).\nEmakume eredu ezberdinak finkatuak daude masokista, barbie.... eta gizonezkoetan ez dago halakorik.\nEmakumea menperatzaile denetan ez da gizonezkorik agertzen.\n4. Egindako ikerketa ez duzu maila teorikoan bakarrik egin, praktikan jarri duzu metodologia zehatz baten bidez; nola izan da prozesu hori?\nIkerketk bi maila bildu zituen, batetik haur batzuei galdeketa bat pasa nien, galdeketa honen helburua aurrez pentsatzen zutena bideo-jokoetan islatzen den ikustea izan zen. Beste batzuei ez nien galdeketarik pasa, galdeketak proiektuak baldintzatu ez zezan eta galdeketa pasa ez zutenen bideo-jokoak aztertu nituen. Galdeketako emaitzak eta proiektuak haur desberdinenak izan arren, aurrez ditugun pentsamoldeak proiektuetan eragin zutela ondorioztatu nuen. Erabilitako baliabidea horretarako Scratch-a izan zen.\n5. Emaitzak ikusita, zein lirateke oraindik aztertzeko gelditzen diren hutsuneak.\nEtorkizuneko ikerketa lerroei dagokionez edo nire proiektu pertsonalei begiratuz, gustatuko litzaidake Scratch-ak autoestimuen duen eregina ikertzea. Proiektu pertsonalei dagokionez, ospitaletako geletan, asten behin bolondres haurrei Scrath eskolak eman nahiko nituzke.\n6. Bukatzeko, demagun galdutako gauza guztiak dauden toki ezkutu bat dagoela eta nahi gabe kalean zoazela bertan agertzen zarela, galduta zenuen zer topatu nahiko zenuke bertan?\nDemagun, kaletik joan eta traste galduekin topo egiten dudala, ni zein naizen, berriz gogora ekarri diezadakeen ispilu batekin aurkitu nahiko nuke eta galduta egon den nire zati batekin berriro topo egin.


Kostaldeak klima aldaketara egokitzeari buruzko Euskadiren esperientziak, Flandrian | El Correo\nZurekinKostaldeak klima aldaketara egokitzeari buruzko Euskadiren esperientziak, Flandrian\nKostaldeak klima aldaketara egokitzeari buruzko Euskadiren esperientziak, Flandrian\nBizkaiko kostaldea, ekaitza datorrela. / Sergio García\nEusko Jaurlaritzaren Ingurumen, Lurralde Plangintza eta Etxebizitza Saileko ordezkaritza bat Belgikako herrialde horretara hurbildu da, klima aldaketara egokitzeari buruzko bere esperientziak trukatzeko\nEL CORREO Miércoles, 27 marzo 2019, 12:38\nEusko Jaurlaritza Flandrian dago. Ingurumen, Lurralde Plangintza eta Etxebizitza Saileko ordezkaritza bat Belgikako herrialde horretara hurbildu da, klima aldaketara egokitzeari buruzko esperientziak trukatzeko, eta, zehazkiago, kostaldeak eta urak har ditzakeen eremuak klima aldaketara egokitzeko neurriak lantzen dituzten instalazio esperimentalak bisitatzen, neurri horiek euskal kostaldean aplika baitaitezke.\nBisitaren helburua da urak arriskuak eragin ditzakeen lurraldeetan klima aldaketaren eraginari aurre egiteko teknika eta estrategia aurreratuenak ezagutzea. Eusko Jaurlaritzatik jakinarazi dutenez, bi eguneko bisitan parte hartzen ari dira Ingurumen sailburuorde Elena Moreno, URA Uraren Euskal Agentziako zuzendari Ernesto Martínez de Cabredo eta Natura Ondare eta Klima Aldaketako zuzendari Aitor Zulueta.\nHorrela, euskal ordezkaritzak Flandriako Itsas Institutuko InnovOcean campusa bisitatu du, Ostende hirian, eta bertako agintariekin eta nazioarteko eragileekin bildu da, adibidez, European Marine Board eta Unescoren IODE proiektuko bulegoarekin. Flandriako Itsas Institutua mundu mailako zentro ezagunenetakoa da kostaldeko lurretan eta urek har ditzaketen eremuetan klima aldaketak izan dezakeen eraginaren ikerketan.\nOstenden bertan GreenBridge parke zientifikoa ere bisitatu dute euskal ordezkariek. Parkea Ganteko Unibertsitateko enpresa haztegi bat da, energia eraginkortasuna eta energia urdina ikertzen eta garatzen espezializatua. Ondoren, euskal ordezkaritza Anberesen izan da, Flandriako Hidraulikako Laborategiaren funtzionamendua ezagutzeko eta Anberesko dikeetako uholdeen kontrol azpiegiturak bertatik bertara bisitatzeko.\n«Berotze globalak eragindako ondorioetara egokitzeko neurriak hartzea funtsezkoa da, jarduketa posibleen erantzukizuna eskualdeko eta tokiko gobernuena delako. Horregatik ezinbestekoa da Europako beste eskualde batzuetan burutzen ari diren esperientziak ezagutzea», azaldu du Elena Morenok.\nEuskadi, Europako eskualdeen artean aurreratuena\nBestalde, instalazioen arduradunekin eta tokiko eta nazioarteko agintariekin izandako topaketetan, Eusko Jaurlaritzako ordezkariek Euskadin egiten ari diren ingurumen arloko politikak azaldu dituzte, bai eta horien bitartez lortzen ari diren emaitzak ere.\nErnesto Martínez de Cabredok uholde kasuak kudeatzean Uraren Euskal Agentzia hiru lurraldeetan egiten ari den lana aurkeztu du, eta Aitor Zuluetak klima aldaketaren aurka borrokatzeko estrategia eta horren ondorioz Jaurlaritza burutzen ari den ekintzak deskribatu ditu.\nEkintza horiei esker Euskadi Europako eskualdeen artean aurreratuena da esparru honetan. Gainera, Natura2000 Sarean jasotako espazio naturalen, Euskal Autonomia Erkidegoko udalerrien eta Urdaibaiko Erreserba kudeatzen duten kostaldeko ekosistemen klima aldaketarekiko zaurgarritasun ebaluazioko azterketak aurkeztu dira.\nMikel Ayestaranek 'George Steer-Gernika bakearen aldeko kazetaritza' saria jasoko du Tailerrak, mahai inguruak, hitzaldiak..., Zientzia eta Teknologia Fakultatearen 50. urteurrena ospatzeko


Konfekoopek nabarmendu du kooperatibismoak berreskurapenean “eragile giltzarri” gisa jarduteko duen gaitasuna – OVES-GEEB\nKonfekoopek nabarmendu du kooperatibismoak berreskurapenean “eragile giltzarri” gisa jarduteko duen gaitasuna\n28 maiatza, 2021 | Kategoriarik gabe\nUneko orria Konfekoopek nabarmendu du kooperatibismoak berresk...\nJoan den maiatzaren 26an, Konfekoopeko Batzar Orokorra egin zen Miñanon (Araba), Iñigo Urkullu lehendakaria bertan zela.\nErakunde honek sektore eta jarduera guztietako 1.300 enpresa biltzen ditu, 59.000 pertsonari lana ematen dietenak eta 1,4 milioi bazkide dituztenak. Enpresa horien fakturazioa 11.000 milioi eurokoa da.\nKoronabirus-pandemiak jarduera ekonomikoan dituen ondorioak gorabehera, Konfekoopen 2020ko balantzea positiboa da: kooperatiba elkartuen kopurua %2,1 handitu da, eta sortutako lanpostu-kopurua 2.526 handitu da.\nRosa Lavín konfederazioko lehendakariak nabarmendu zuen enpresa kooperatiboek egokitzeko duten gaitasuna funtsezkoa dela enpresa-eredu hori krisialditik indartuta ateratzeko, “benetako irteera bihurtuz eta ezaugarri antiziklikoa erakutsiz”. “Hori guztia partaidetzaren, demokraziaren, erantzukizunaren, autoexijentziaren eta elkartasunaren balioak aplikatuz”.\nLavínek eskerrak eman zizkien kooperatiba guztiei erantzun irmoagatik eta azken hilabeteetan egindako lan nekaezinagatik. Ildo horretatik, kooperatiben sarea funtsezkotzat baloratu zuen, “eraginkortasun ekonomikoaren eta erresistentzia ekonomiko eta sozialaren eredua” delako.\nPlanteatu ziren erronken artean, “Next Generation” Europako Funtsen kudeaketan parte hartzea eta “Berpiztu de Reactivación Económica y el Empleo de Euskadi (2020-24)” programan parte hartzea daude, baita “2021-2024 Plan Estrategikoa” abian jartzea ere.\nIñigo Urkullu lehendakariak Batzar Nagusiari hasiera eman zion, eta bertan adierazi zuen beharrezkoa dela, bai erakundeek bai ekonomia- eta gizarte-sareak lankidetzan aurrera egitea, etorkizun berria elkarrekin bideratzeko.\nUne honetan, hazkunde ekonomikoa nabaritzen hasten denean, lehendakariak azpimarratu zuen “hazkunde iraunkorreko joera positibo hori finkatzea dagokigula, eta, era berean, gure gizarte-babeserako sistema finkatzea”.\nIturria: Europa Press eta Irekia


Bartzelonak 3-0 Athletic: Ezinezkoa ezinezko • ZUZEU\nBartzelonak 3-0 Athletic: Ezinezkoa ezinezko\nMessi, bi golen egile - Thundershead cc\nAthletic oso ahul baten aurka 3-0 irabazi zuen bart gauean Bartzelona handi batek. Ohiko ez diren jokalariek ez dute inolako aukerarik izan Guardiolaren mutilen aurka. Azken batean diruak agintzen du ezta?\nPartidua laburtzeko esan daitekeena da Athletikek izandako aukera bakarra Orbaizek izan zuela falta jaurtiketa indartsu batez. Valdes atezainaren aurpegiaren plano bakar bat ere ez zen agertu telebistan, ez zuen baloi bakar bat ere ikutu, Orbaizen jaurtiketa kenduta. Messik bi gol sartu zituen, bat penaltiz eta falta den gola Bojan gaztearen ekintza izan zen. Zlatan Ibrahimovic aurtengo Bartzelonaren fitxaketa garestiak joko polita erakutsi zuen detaile ederrak utziaz, eta bigarren zatian aldatu zuen entrenatzaileak txalo zaparrada jaso zezan. Ligak dirudienez ez du kolorerik izango aurten ere. Herrialde Katalanetako taldeak horrela jokatzen badu, argi dute Cristiano eta konpainiak, geldiezinak izango baitira titulura bidean.\nOstegun honetan du zita Athletikek Norbegian Tromsoe taldearen aurka. Caparrosek ordurako gorde ditu leoi basatienak eta ligaxketarako txartela lortzeko faborito garbiak dira bilbotarrak. Ikusiko da ea maila ematen duten ipar polotik 300 kilometrora dagoen futbol zelaian. (Partidua ETB1en)\nAthletic, Bartzelona, futbola, Katalunia, Nou Camp, Superkopa\nBartzelona-Athletic: Ezinezkoa posible egitera\nEderragoak, argalagoak, beltzaranagoak… osasuna galtzearen truke


"El club de lectores Kirico" izenekoak Gabonetarako gomendatutako liburuen zerrenda argitaratu du. Hemen duzue:Get your own - Open publicationLiburutegian "La vaca que puso un huevo" (erderaz) eta "La Caricia de la Mariposa" (euskeraz) ditugu. Anima zaitez eta liburutegitik pasa hartzeko!!! Argitaratua\nFernandok García Páez egindako aurkezpen( Ceip San Walabonso) honetako argazki honek pentsakor utzi nau. Oso metafora ona eta polita da, benetan! eta Fernandok oso ondo azaldu du konpetentziarena.CaceresView SlideShare presentation or Upload your own. (tags: digital competencia)Hemen ikusita\nBa....ikusi dut, gustatu zait eta pentsatu dut: ipiniko dut blogan :-)!!!HEMEN ikusita\nLeku hau oso interesgarria delakoan nago. Ariketa erraza batzuen bidez ingelesa, frantsesa eta alemaniarra umeekin errepasatu ahal da.HEMEN ikusita\nliburu hauek mailegurako irtengo dira: Argitaratua\nMercer Mayerek, berak idatziko ipuina kontatzen digu.Blog polit honetan ikusita\nliburu baten azala. Idazlearen izena ikus dezakegu, argitaletxearen izena ere irakurtzen dugu baina ez dakigu zein den liburuaren izenburua. Aztertu ondo ikusten den umea, nola dago?, nolakoa da?, nora doa? ... eta asma ezazu izenburu bat!!!2. eta 3. mailako umeek haien proposamenak egin dituzte:\nbatzutan umeek nire ipuinak kontatzen dizkidate!!HH4HH5\n4 eta 5 urteko umeek, liburutegian sartzen direnean, beren gustokoa den liburua irakurtzen dute. Irakurri ondoren, irakurritakoa kontatzen digute. Ume horiei "gaurko protagonistak" deitzen diegu. Gaur Jon eta Bihotza izan dira eta oso ondo egin dute!!! Argitaratua\nAtzo Tintin eta bere lagunak gure liburutegira ailegatu ziren eta gaur 5 urtekoek haiekin argazki bat atera nahi izan dute. Argitaratua\nEsteka hauetan informazioa aurkitu duzu. Irakurri eta ondo ikasi!HEMEN irakurrita.\n1.mailako umeak ez daude sorginen edo mamuen beldur. Ez badidazue sinesten, ikusi hau: Argitaratua\n5 urteko protagonistak primeran kontatu ziguten haiek irakurritako liburuak. Zorionak!!! Argitaratua\nGaur Ibai eta Alazne gure gaurko protagonistak izan dira. Haiek irakurritako liburuak kontatu dizkgute eta oso ondo egin dute! Argitaratua


Patxi Lopez Lehendakariak IMHren 20.urteurrena burutu zuen — IMH\nPatxi Lopez Lehendakariak IMHren 20.urteurrena burutu zuen\nPatxi Lopez Lehendakariak IMHren 20.urteurrena burutu zuen Ekitaldian IMHko lehen Presidente izandako Alberto Ortueta omendua izan zen eta IMHren etorkizuneko erronkak azaldu ziren, besteak beste krisiari aurre egiteko dituen erremintak eta Europa mailan fabrikazio mekanikoan erreferente izatera iristeko proiektuak. https://www.imh.eus/eu/albisteak/patxi-lopez-lehendakariak-imhren-20-urteurrena-burutu-zuen https://www.imh.eus/eu/albisteak/patxi-lopez-lehendakariak-imhren-20-urteurrena-burutu-zuen/@@download/image/10_20_urte_ekitaldi_ofiziala.jpg\nEkitaldian IMHko lehen Presidente izandako Alberto Ortueta omendua izan zen eta IMHren etorkizuneko erronkak azaldu ziren, besteak beste krisiari aurre egiteko dituen erremintak eta Europa mailan fabrikazio mekanikoan erreferente izatera iristeko proiektuak.\n2010eko otsailaren 3an Makina Erremintaren mundua bildu zen Elgoibarko IMHren instalazioetan 20 urteurrena ospatzeko. IMHren sustatzaile, enpresa, erakunde eta kolaboratzaile bere sorreran eta gaur egun elkarlanean diharduten 200 ordezkari inguru bertaratu zen eta internet bidez beste 125 pertsonek jarraitu zuten ekitaldia.\nPatxi Lopez buru zuela, ekitaldian parte hartu zuten Markel Olano Gipuzkoako Ahaldun Nagusiak, Bernabé Unda Industria Sailburuak, Gemma Zabaleta Enplegu eta Gizarte Gaietarako Sailburuak, David Urzainqui, Lanbide Heziketako Sailburuordeak, Alfredo Etxeberria Elgoibarko Alkateak, Xabier Ortueta IMHko Presidenteak eta Joxean Egaña IMHko Zuzendariak, sailburuorde eta agintari gehiagorekin batera.\nAipatzekoa da IMH sortu zenean gobernu, erakunde, enpresa eta sindikatuetan izandako ordezkariak ere bertaratu zirela ekitaldira, besteen artean Jose Antonio Ardanza Lehendakari ohia, Jose Ramon Recalde Hezkuntza Sailburu ohia, Jose Ignacio Arrieta Heras Lan Sailburu ohia eta Jose Ignacio Elkoro-Iribe Elgoibarko Alkate ohia.\nEkitaldiaren aurretik, bisitari ugari bildu zen IMHren instalazioak bisita gidatu baten bidez ezagutzeko.\nEkitaldian bideo batekin gogoratu zen nola 1989ko abenduaren 21ean Gipuzkoako Foru Aldundian IMHren eskriturak sinatzeko Eusko Jaurlaritza, Gipuzkoako Aldundia, Elgoibarko Udala, AFM, ADEGI eta ehun enpresa ingururen ordezkariak bildu ziren, egun sektorearentzat fabrikazio metalmekanikoan gaitasunen prestakuntzan erreferente den ikastetxea abiatzeko.\nJoxean Egaña IMHko Zuzendariak IMHren gaur eguneko jarduera azaldu zuen eta krisiaren aurrean eskaintzen dituen erremintak gogoratu zituen(*). Xabier Ortueta IMHko Presidente eta AFMko Zuzendari Orokorra denak, Asmaola proiektua aurkeztu zuen, sektorearentzat proiektu berria. Asmaola Ete-industrialen fabrikazio prozesuen hobekuntzarako berrikuntza zentrua da. Enpresa txikiei laguntza eskaitzeko helburua du berrikuntza proiektu praktiko, epe-motzeko eta aurrekontu murriztudunentzat, eta sarean elkarlanean jardungo duena enpresa, zentru teknologiko eta unibertsitateekin. Asmaolak balio erantsi bakana eskaintzen du zeren eta IMHtik gertu egonik, enpresekin elkarlanean lortzen den ezagutza industriari bueltatzen baitio, prestakuntza ikastaro eta abarren bidez.\nEkitaldiaren amaieran, IMHren lehen presidentea izan zen Alberto Ortueta omendu zuen Areto Nagusiari bere izena emanaz. IMH Fundatu zenetik Alberto Ortuetak lan eskerga egin zuen AFMko Zuzendaritza Nagusitik IMHren jarduera eta etorkizunaren alde. 2009Ko otsailaren 4an hil zen Alberto eta bere omenez IMHk biziki eskertu nahi izan zion bere dedikazioa eta adorea. Maria Jesus Mendia, alargunak aurrerantzean Alberto Ortueta izena eramango duen Areto Nagusiaren sarreran plaka bat bistarazi zuten Patxi Lopez lehendakariarekin batera.\nIkusi XX urteurreneko berripaper berezia ...


Game Barbie etxea Online. Play for free\nGame Barbie etxea\nPlay jokoa Barbie etxea Online:\nGame Description Barbie etxea\nHau joko zoragarriak Barbie erabaki altzariak berrantolatzeko eta, nahiz eta nahastu. Horiek Barbie laguntzeko altzariak kokatzeko. Joko interesgarria da Barbie fidatu zure zaporea delako. Egin etxe bat Barbie benetan ederra da. Joko honetan kudeaketa sagua erabiliz. . Play jokoa Barbie etxea konektatuta.\nTekniko jokoa Barbie etxea ezaugarri\nGame Barbie etxea gehitu: 25.07.2011\nJokoa jokatzen: 961871 aldiz\nGame Rating: 3.74 errondan 5 (46333 kalkuluen arabera,)\nBezalako jokoa Barbie etxea Jokoak\nDeskarga jokoa Barbie etxea\nEmbed Joko Barbie etxea zure web orrian:\nJokoaren txertatu Barbie etxea zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Barbie etxea , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Barbie etxea -rekin, baita ere, jokoa jokatu zen:


Teofilo (grezieraz: Θεόφιλος, Theophilos; 813 – Konstantinopla, 842ko urtarrilaren 20a) Bizantziar enperadorea izan zen 829-842 urteetan. Frigiar edo Amoriar dinastiako bigarren agintaria izan zen. Aita ez bezala, ikonoklasta sutsua zen. 823ko ediktu baten bidez, ikonoak debekatu zituen. Askotan aipatu da aurkariekin erabiltzen zuen ankerkeria, baina kontakizun hauek, ziur asko, puztuta daude.\nTeofilo (grezieraz: Θεόφιλος, Theophilos; 813 – Konstantinopla, 842ko urtarrilaren 20a) Bizantziar enperadorea izan zen 829-842 urteetan. Frigiar edo Amoriar dinastiako bigarren agintaria izan zen. Aita ez bezala, ikonoklasta sutsua zen. 823ko ediktu baten bidez, ikonoak debekatu zituen. Askotan aipatu da aurkariekin erabiltzen zuen ankerkeria, baina kontakizun hauek, ziur asko, puztuta daude. Jargoira igo zelarik, siziliarrak sarrazenoen kontra borrokatzen ari ziren, baina ezin izan zien lagundu, indar guztiak Bagdadeko kalifen aurkako gerran jarri zituelako. Teofilok berak hasi zuen gerra hau. Izan ere, agintaldiaren hasieran, Pertsiako zenbait iheslariri babes emana zien. Horietako bat, Theophobos, enperadorearen arreba Helenarekin ezkondu eta Inperioko jeneraletako bat izatera iritsi zen. Gerlaren hasiera arrakastatsua izan zen bizantziarrentzat, 837an Samosata eta Zapetra, Al-Mu'tasim kalifaren sorterria, hartu eta suntsitu baitzituzten. Al-Mu'tasimek, mendeku egarriz, armada handia bildu zuen. Dibisio batek Teofilo buru zuen bizantziar armada azpiratu zuen, eta besteak Amorium, Frigiar dinastiaren sorlekua, setiatu. Hiriak berrogeita hamabost egunez heroikoki eutsi zuen, baina 838ko irailan Al-Mu'tasimen eskuetara erori zen. Amorium erraustu, 30.000 biztanle hilarazi eta gainerakoak esklabo saldu zituzten. Teofilo, kolpe latz hau inoiz gainditu gabe, 842 hasieran hil zen. (eu)\nTeofilo (grezieraz: Θεόφιλος, Theophilos; 813 – Konstantinopla, 842ko urtarrilaren 20a) Bizantziar enperadorea izan zen 829-842 urteetan. Frigiar edo Amoriar dinastiako bigarren agintaria izan zen. Aita ez bezala, ikonoklasta sutsua zen. 823ko ediktu baten bidez, ikonoak debekatu zituen. Askotan aipatu da aurkariekin erabiltzen zuen ankerkeria, baina kontakizun hauek, ziur asko, puztuta daude. (eu)


Kale-inkesta: “Deskonfinamendua azkarregi ala polikiegi doa?” | Mondraberri Arrasateko Ataria\nHasiera Albisteak Kale-inkesta: “Deskonfinamendua azkarregi ala polikiegi doa?”\nHirugarren fase honetan, arrasatearrak normaltasunera itzultzen hasi dira pixkanaka, eta gobernuak ezarritako faseen artean funtzionatzen hasi dira. Bizilagun batzuek uste dute faseak azkarregi ari direla aurrera egiten, baina beste batzuek uste dute jarduera ekonomikoa azkarrago suspertu beharko litzatekeela.\nTania Sirosh arrasatearrak azaldu duenez, dena oso azkar ematen ari da: “Bi hilabete eman ditugu etxean itxita, gertatzen ari zena izugarria zela entzuten. Baina orain badirudi dena ahaztu dugula. Pozten naiz normaltasuna berreskuratzeaz, lagunekin elkartzeaz, berriro kirola egiteaz eta kalera ateratzeaz, baina harritu egin nau zein azkar gertatu den dena. Laster mugak irekitzea espero dut, nire familia bisitatu ahal izateko, baina horrek ondoriorik ez ekartzea espero dut “.\nConchi Rivierek esan digunez, 3. fasean gauden arren, etxetik ahalik eta gutxien ateratzen saiatzen ari da: “Derrigorrezkoa denerako bakarrik ateratzen naiz. Gauza asko egin ditzakegun arren, uste dut jendea ez dela segurtasun-neurriak errespetatzen ari, eta ez dut nire osasuna arriskuan jarri nahi. Gainera, jendea haserretu egiten da esaten badiezu ez direla gauzak ondo egiten ari. Nagusiek ez ditugula gauzak ondon egiten esaten dute baina uste dut bakoitzak nahi duena egiten ari dela. Laster ahaztu dugula gertatutakoa “.\nAntton Errarteren ustez, kutsatzeak zaindu behar badira ere, garrantzitsua da enpresak eta ekonomia zaintzea: “Garrantzitsua da birusaz zaintzea eta kutsatzeak ez zabaltzea, eta horretarako jendeak jakin behar du zer egiten duen. Baina irtenbidea ezin du izan enpresa guztiak ixtea, bizi ahal izateko ekonomiaren menpe gaudelako “.\nJesus Hernandez San Andreseko tabernariak ere bere iritzia eman nahi izan du: “Nik taberna bat daukat eta pozik gaude gure negozioa berriro ireki ahal dugulako. Gainera, jendearen portaera oso ona izaten ari da egun arraro hauetan. Nire aldetik, ez dut kexarik gurutzatu naizen jendearen jokabideagatik “


Ointxe! Arrasateko Saskibaloi KE | Euskal Kopa asteburu honetan Iturripen\n| 2022/02/23 |\nLarunbata eta igande artean erabakiko da Gizonezkoen Lehen Maila Nazionaleko Euskal Kopako irabazlea Iturripeko kiroldegian. Azken fase honetara aurreko urtearen amaieran jokatu ziren aurreko kanporaketetako 4 talde onenak iritsi dira, eta horien artean Mondragon Unibertsitatea egongo da.\nGure taldea Ointxe taldearen bigarren talde seniorra da; izan ere, haien gainetik EBA taldea dago. 23 urtez azpiko jokalarien profila duen taldea da. Klubak duela urte batzuk garrantzitsutzat jo zuen Junior eta EBA mailen arteko zubi-talde bat martxan jartzea, proiekzio handiena duten jokalariek esperientzia hartzeko aukera izan zezaten, eta, horrela, EBA mailan debuta egin aurretik aurrera egiten jarraitu ahal izateko. Hala eta guztiz ere, aurten 23 urtez azpiko hainbat jokalarik egin dute debuta EBA taldearekin, eta EBA taldean denboraldi honetan izan diren lesioek eragindako hutsuneak maiz bete behar izan dituzte. Eta egia esan, Eneko Matak horretarako minutuak ematen dizkienean ez dute hutsik egiten.\nOraintxe bertan, lehenengo nazional mailako liga, heuren multzoko lehen postuan amaitu dute, eta laster hasiko dute bigarren fasea. EBA kategoriarako sarbidea ematen duten 2 plazak lortzeko borrokatuko dute. Ointxe harrobiak duen une onaren adibide.\nEta asteburu honetan Euskal Kopa jokatuko da eta taldea bertatik bertara ikusi ahal izango dugu Iturripen. Ez dute lan erraza izango, parte hartzen duten taldeen maila oso altua delako. Hasteko, Tolosako Redline Mekanika taldearekin jokatu beharko dute finalaurrekoetan, larunbatean 19:00etan. EBA kategorian aritutako taldea da eta Ointxe!-ko harrobiko jokalari ezagun batek, Imanol Zeziagak, jokatzen du bertan. Plazerra izango da Imanolen talentu izugarriaz berriro gozatu ahal izatea, baina espero dezagun azken emaitza oraingo honetan Mondragon Unibertsitatearen aldekoa izatea.\nLarunbateko beste finalerdia (17:00) Bilbao Basket Fundazioak eta Durangoko Tabirakok jokatuko dute. Lehenengoek jokalari gazteak dituzte Bilbao Basketen orbitan, proiekzio handikoak, eta bigarrenak, Tolosak -EBAn esperientzia duen taldea- osatzen dute.\nFinala igandean izango da, 12: 30ean, talde garaileen artean.\nGiro aparta espero da asteburu honetan Iturripen, talde guztietako zale ugarirekin. Espero dezagun gure taldeak ere bere zaleen berotasuna sentituko duela.


Zerbitzu Estandarrak - Zerbitzuak\nEstandarrak ulertzen dituen edozein aplikazioak kontsumitu ditzaken funtzionaltasun multzo bat dira. Modu honetan datua eta zerbitzuak modu bateragarri batean eta konpartituak erabiltzeko bateragarritasuna eta elkarreragingarritasuna ziurtatzen da, produktuekin edo lizentzia zehatzekin lotuta egon gabe.\nGaur egun GeoEuskadik honako geozerbitzu estandarrak ditu:\nOINARRIZKO KARTOGRAFIAren WMS zerbitzu\nNEKAZARITZAren WMS zerbitzu\nORTOARGAZKIen WMS zerbitzu\nPLANGINTZAren WMS zerbitzua\nINGURUMENAren WMS zerbitzua:\nURA (Uraren Euskal Agentzia) WMS zerbitzu\nOINARRIZKO KARTOGRAFIAren WCS zerbitzu\nMETADATUen CSW zerbitzua\nOINARRIZKO KARTOGRAFIAren WMTS zerbizua\nORTOARGAZKIen WMTS zerbitzua\nHIBRIDO WMTS zerbitzua\nMAPA TIPOGRAFIKOaren WMTS zerbitzua\nMAPA GRISAren WMTS zerbitzua\nTELEDETEKZIOAren WMS eta WCS zerbitzuak:\nRGB -- Kolore Naturala\nEspektro ikusgaiaren bandak erabiltzen dituen banden konposizioa.\nIrRB -- Kolore Infragorri Faltsua\nLandaredi berdearekiko sentikortasun handia erakusten duten banden konposizioa. Landaredi osasuntsua gorriz ageri da, landaredi arrosa ez hain bizia edo ez hain trinkoa, eta zuriz landaretzarik gabeko eremuak. Tonu marroiek zuhaixka-landareak adierazten dituzte, eta beige tonuek eremu lehorretarako trantsizio-eremuak adierazten dituzte.\n11/08/02 -- Nekezaritza\nHurbileko infragorriari eta uhin laburrari buruzko informazioa erabiltzen duten banden konposizioa, baita nekazaritza-eremuak nabarmentzeko ikus daitekeena ere. Tonu berdeak dituzte, eta tonalitatea aldatu egiten da haien indarraldiaren arabera. Nekazaritza-eremuak eta beste batzuk bereizi nahi dira.\n8A/11/02 -- Landarediaren indarra\nHurbileko infragorri eta uhin laburreko banden konposizioa, nekazaritza-eremuen indarra nabarmentzeko moduan. Indar handiena duten zonak gorritasun handiagokoak dira.\n8A/11/04 -- Lurzoruaren erabilerak eta ur-masak\nHurbileko infragorriari eta uhin laburrari buruzko informazioa erabiltzen duten banden konposizioa, baita lurzoruaren erabilerak eta ur-masak bereizteko aukera ere.\n12/11/08 -- Atmosferako penetrazioa\nErradiazio atmosferikoa intentsitate handiagoarekin islatzen den eremuak nabarmentzen dituzten banden konposizioa. Albedo handiko eremuak zehazteko baliagarria.\n12/11/04 -- Hiriguneetako kolore faltsua\nHiri-eremuak indartzen dituen banden konposizioa, tonu moreetan erakutsiz. Berde argienak larreak dira, eta distiratsuenak baso-azalerak.\n12/8A/04 -- Landarediaren estresa\nLandaredi bizia eta hezetasun handia duten eremuak bereizteko erabilitako banden konposizioa, erakutsitako tonu berdearen arabera. Zoruak marroiz erakusten dira.\nEVI -- Enhanced Vegetacion Index\nIndize optimizatua biomasa altuko eremuetan sentsibilitate hobetua duen landarediaren seinalea indartzeko.\nErabilitako formula = ((2.5*(B8-B04)/(B8+6*B04-7.5*B02+1))+1)*10000\nProdukzio primario fotosintetikoa eta ebapotranspirazioa aurreikusteko eta laborea hazteko erreferentzia-tresna gisa erabiltzen da.\nErabilitako formula = ((3.618*(2.5*((B04-B02)/(B04+(6*B02)-(7.5*B8)+1)))-0.188)+1)*10000\nMNDW -- Modified Normalized Difference Water Index\nItsasertzeko eremuetan eraikuntzen eragina ezabatzeko erabiltzen da. Bertan horren mugaketa nahi da.\nErabilitako formula = (((B03 - B8)/(B03 + B8))+1)*10000\nMSAVI2 -- Modified Soil Adjusted Vegetation Index\nMSAVIren berrikuspena NDVI indizearen mugak konpontzeko, esposiziopeko lurzoru-maila handia duten eremuetan aplikatzen baita.\nErabilitako formula = (((2*B8+1-((2*B8+1)*(2*B8+1)-8*(B8-B04))**0.5)/2)+1)*10000\nNBR -- Normalized Burn Ratio\nEremu lehorrak edo erreak nabarmentzen ditu hurbileko infragorriaren eta uhin laburreko infragorriaren bandak erabiliz, hostoen barne-egiturarekin eta hezetasun-edukiarekin lotuta. Landarediaren egoera ezagutzeko eta daten arteko aldeagatik erretako eremuak detektatzeko erabiltzen da (dNBR).\nErabilitako formula = (((B8 - B12)/(B8 + B12))+1)*10000\nNDVI -- Normalized Difference Vegetation Index\nErabilitako formula = (((B8 - B04)/(B8 + B04))+1)*10000\nNDWI -- Normalized Difference Water Index\nUraren edukiaren jarraipena hostoetan eta ur gorputzen aldaketetan.\nErabilitako formula = (((B8 - B11)/(B8 + B11))+1)*10000\nSAVI -- Soil Adjusted Vegetation Index\nLurzoruaren eragina minimizatzen duen indizea, landaredia kalkulatzeko.\nErabilitako formula = (((((B8 - B04)/(B8 + B04 + 0.5))*1.5))+1)*10000\nEstandar hauek erakundeak eta enpresak zehazten dituzte, eta funtzionaltasun geoespaziala dituzten zerbitzuen kasuetan batez ere OGC-k (Open Geospatial Consortium) definitzen ditu.\nOhikoak diren zerbitzu estandarrak hauek dira:\nWMS (Web Map Service) mapa zerbitzuak - Mapen bistaratzea eta irudikatutako elementuei lotutako alfazenbakizko datuen kontsulta.\nWFS (Web Feature Service) fenomenoen zerbitzuak (Kartografiako datu gordinetara sarbidea ahalbidetzen du, bai bere geometriara bai bere alfazenbakizko datuetara.\nWCS Zerbitzuek (Web Coverage Service), aukera ematen dute raster informazioak eskuratzeko.GIS tresnarik ez baldin baduzu, GVSig edo QGIS deskargatzea gomendatzen dizuegu. Informazio geografikoarekin lan egiteko funtzionaltasun asko dituzte eta erabilgarrien diren formatuetara sartzea posiblea da, modu azkar batean bai rasterrak bai bektorialak.\nIkuspen batean osatzen dituzte datuak, bai lokalak bai urrunekoak WMS, WCS edo WFS zerbitzu estandarren bitartez.\nAzken aldaketako data: 2021/02/19


«Askatasuna, etengabeko borroka bat» GARAn\nAngela Davis, gaurkotasun osoko pentsalaria euskarara ekarria\nAzken garaiotan protagonismo berezia hartu du Euskal Herrian erreferentzia intelektual gisa 70eko hamarkadan ezaguna egin zen Angela Davis egile eta aktibista estatubatuarrak. Otsailean Euskal Herrira egin zuen bisitaldiak bereganaturiko arreta izan liteke horren lekuko. Urte bukaera honetan, aldiz, bere idazkera sakon, irmo eta pausatuaz disfrutatzeko aukera edukiko du euskal irakurleak Katakrak, Gite-Ipes eta «Jakin»-ek kaleratutako liburu banatan.\nRUBEN NIETO | BILBO\nAngela Davis ekintzaile politiko, iraultzaile eta feminista afroamerikarraren teorizazio ezberdinak gure herriko liburu dendetara heldu dira, euskaraz. Izan ere, egun Kaliforniako Santa Cruz Unibertsitateko irakaslea eta espetxeen abolizioaren aldeko militante aktiboa den ekintzailearen bi liburuk eta Euskal Herrian egindako hitzartzeak argia ikusi dute berriki.\nDuela bi urte abiaturiko lan kolektibo baten lehen fruitua da “Emakumeak, arraza eta klasea” liburua. Kulturgintzan eta euskalgintzan ezagunak diren Eider Rodriguez, Idurre Eskisabel, Amagoia Gurrutxaga, Ainara Lasa, Anari Alberdi, Maialen Lujanbio eta Lorea Agirre feminismoaz aritzeko biltzen hasi ziren. Azken horrek azaldu bezala, «Angela Davisen liburu honek bereziki ukitu gintuen, feminismoan eta ezkerrean kokatzen gaituelako nazio askapen prozesu baten testuinguruan. Guk ikusten genuen Angelak esaten zituen gauza batzuk guretzako ere baliagarriak zirela. Zer pentsatua ematen ziguten».\nEmakumea, beltza eta klase sozial apalekoa izateak dakartzan hiru zapalkuntzak lotu zituen aurreneko aldiz Davisek Women, Race and Class liburuan, Danele Sarriugartek euskarara itzuli duena. Agirreren aburuz, «azken finean honakoa esaten ari da: ‘matxismoa, arrazakeria eta kapitalismoa’. Sistema horiek guztiok menperatzen gaituzte». Hiru aldiz zapaldua denak hiru aldiz errebelde eta hiru aldiz aliatu izateko aukera eta beharra dituela aldarrikatzen du Davisek bere tesi doktorala biltzen duen saiakera honetan. Modu dibulgatiboan eta ulerterrazean, iragan mendeko erdira arte zer borroka ideologiko eta praktiko eman ziren aztertzen da. Elkarrek eta “Jakin”-ek argitaratu duten liburua bilduma berri baten lehena izango da. Izan ere, pentsamendu feministako liburu mugarriak euskarara ekartzeko “Eskafandra” izeneko atala jarri dute martxan.\nAskatasuna, etengabeko borroka bat. Ferguson, Palestina eta mugimendu baterako oinarriak titulua du Angela Davisen azkeneko saiakerak. Katakrakek argitaletxe gisa kaleratzen duen lehena da. Horregatik, Nerea Fillat Katrakeko kideak azaltzen duenez, «zoriontasun momentu bat bizitzen ari gara, ildo berri bati eutsi diogulako. Guk hasieratik nahi genuen argitaratzen hasi. Duela hamar urte, lehen liburu denda sortu genuen: La Hormiga Atómica’. Duela hiru urte, Katakrak ireki genuen. Gune horrekin, ikasketa guztiak metatuta, aukera izan dugu behingoz argitaratzen hasteko».\nArgitaletxearen asmoa, euskarazko eta gaztelaniazko saiakerekin batera, beste hizkuntzetatik euskarara ekarritako lanak ere argitaratzea izango da. «Davis aspaldi ezagutzen genuen autorea da, planteatzen dituen eztabaidak eta ildoen jarraitzaileak gara», azaldu digu Fillatek. Aukera eduki dutenean, «erlojuaren kontra» lan eginez, bere azken saiakera plazaratu dute. Ingelesetik egindako itzulpenak Amaia Apalauza, Iñigo Roque eta Garazi Ugalderenak dira. Puri-purian dauden konfliktoak eta gatazkak lantzen ditu lanak, «ekarpen garrantzitsu eta inportantea da, egun baliagarriak izan daitezkeen teoria politikoak proposatzen dituelako».\nLiburuari Katakrakek egindako sarrera gehitu zaio. Fillatek argitu duenez, «duela hilabete eskas gertatutako Elhadji Ndiayr senegaldarraren kasua hartu dugu, Iruñeko Polizia Nazionalaren egoitzan ‘berez’ hil zen gaztearena. Davisek liburuan garatzen dituen ideiak gurean kokatzeko erabili dugu. Osotasunean ulertzeko. Azken finean, liburuak guretzako tresnak direlako».\nAzkenik, Gite-Ipes elkarteak aurtengo otsailean Davisek Euskal Herrira egindako bisitaren testigantza jarri du irakurleen esku. Bilboko Bidebarrieta Liburutegian “Kartzela kalera! Emakumeak eta kartzela” izenburupean egindako jardunaldiaren edukia jasotzen duen liburuan, Angelak Davisen hitzartzea aurkituko dugu, baita DVD formatuan ere. Azken urteetan nagusiki jorratu duen abolizionismoaz irakurketa sakona eskaintzen du. Kartzelaz aritzen da eta mozkinak ateratzeko zigorraren kultura hedatzen duten korporazioez irakurketa zorrotza egiten du. Baina, batez ere, euskal gizartean eztabaida berriak pizten dituen hausnarketa integral bat partekatzen du. Kaleratutako liburuan, Davis berarekin batera aritu ziren gainerako hizlarien ekarpenak ere jasotzen dira.\nMenderakuntza hirukoitza, intersekzionalitatea eta aliantzak\nEz da ez erraza Angela Davisek azken hamarkadotan bildutako esperientziak eta egindako ekarpen ideologikoa laburtzea. Menperakuntza hirukoitzaren teoria landu zuen, eta, Lorea Agirrek azpimarratzen duenez, «oraindik intersekzionalitatea aipatu ere egiten ez zen garai batean, Angelak menderakuntzak elkar elikatzen direla esaten zuen. Aliantzatik egin behar dela borroka dio. Ez dela posible feminista izatea eta arrazista izatea. Ez dela posible feminista izatea eta ez izatea sozialista. Ez dela posible arrazakeriaren kontra jardutea eta ez izatea feminista eta sozialista. Izan ere, sistemaren lerroak berdinak dira».\nNera Fillatek ere azpimarratu du Angela Davisen intersekzionalitatearen ideiak duen garrantzia, bere azken liburuan jorratzen dituen gaiak gogora ekarriz. «Intersekzionalitatearen kontzeptua behin eta berriz lantzen du, esanez, adibidez bai Palestinan eta bai Ameriketako Estatu Batuetan bizi dituzten gatazkek eta mugimenduek harremana dutela». R.N\nFerguson, Palestina eta mugimendu baterako oinarriak\nHau da Angela Davisek argitaratu duen azken liburua. Bertan puri-purian dauden munduko mugimendu sozial batzuk aztertzen ditu. AEBtako Beltzen Bizitzak Axola Du fenomenoari buruz hitz egiten du, baita duela berrogeita hamar urte sortu ziren Pantera Beltzei buruz. Biolentziari buruz. Liderrez eta masa mugimenduez. Palestinarren erresistentziaren zilegitasuna argudiatzen du. Terrorismoaren izen beltzaz aritzen da, eta kartzelaz eta mozkinak ateratzeko zigorraren kultura hedatzen duten korporazioez. Baina bereziki, liburu honek, idazkera irmo, informatu, militante eta finarekin intersekzionalitatea lantzen du. Alegia, munduko borroka ezberdinak lotzen ditu, tokian tokiko gatazkak beste leku batzuekin konektatzen ditu. Hala egin zen Davis ezagun hirurogeita hamarreko AEBtan eta munduan: bere kontrako jazarpenak kubatarrak, alemanak, frantsesak, vietnamdarrak edota sobietarrak konbokatu zituen. Eta hori nahi du Davisek egun: Fergusonen zapaltzen diren beltzak, emakume beltzak, langileak, emakume lesbiana beltzak, trans emakumeak, haur palestinarrak, presoak, baztertuak, pobretuak mugimendu berri batean lotzea, memoria izango duen etorkizunera begirako mugimendu bat eratzea.\nAngela Davis pentsalari eta aktibista ezagunak emakume, beltz eta klase sozial apalekoa izateak dakartzan hiru zapalkuntzak lotu zituen aurreneko aldiz liburu honetan. Esklabotza sistema, mugimendu abolizionista eta sufragista, abortua edota etxeko lanak problematizatzen ditu, eta horrekin, ordura arteko feminismoa, hau da, feminismo zuria, arraza eta klase menperakuntzekiko itsu izan zela agerian utzi.\nHiru aldiz zapaldua denak hiru aldiz errebelde eta hiru aldiz aliatu izateko aukera eta zoria duela aldarrikatzen du pentsamendu feministaren lan mugarrietako bat den honetan.\nGaurko gure errealitatea ulertzeko ez ezik, eraldatzeko tresna ere bada Emakumeak, arraza eta klasea liburua.


CL MURUETA KALEA, 19 CAS. ORZEKAUKO\nARBASO, Euskal Herriko Artisautza sustatzeko elkartea, irabazi asmorik gabeko elkartea da, jite soziala aintzatetsia duena. Une honetan, onura publikotzat aitortzea lortzeko ari gara lanean.\nGure herriko artisautza tradizionala laguntzeko eta sustatzeko sortu zen.\nARBASO elkartekoon iritziz, gure arbasoengandik jasotako kulturaren eta sustrai haietatik abiatuz, gaur egunekora eraldatutakoaren arteko lotura saihestezina da artisautza tradizionala, eta gure herriaren sustraiak eta gure kultura bizirik edukitzeko, adierazpide ekonomiko–kultural hori zaintzea, hari eustea eta zabaltzea beharrezkoa dela uste dugu.\nARBASO elkartea 1995eko martxoaren 5ean sortu zen Durangoko Kultur Etxean (Bizkaia), Bernat Vidal eta Xanti Illarramendi artisauek urte hartako urtarrilean ahalbidetu zituzten prestakuntza-bileren ondoren. Haiek izan ziren ARBASOren sortzaileak, eta Euskal Herriko artisautza tradizionalarekin zerikusia zuten ogibideak zituzten artisauak batzeko eran egituratu zuten elkartea. Gaur egun, euskal kulturaren tradiziotik eratorriak ez diren arren, ikerketaren eta garai berrien ondorioa diren beste ogibide batzuk ere hartzen ditu elkarteak.\nARBASOk gaur egun ehun bat artisau-tailer ditu, hainbat gremiotakoak.\nARBASO jarduera eremua euskal nazioa duen artisau-elkarte bakarra da; bertan Araba, Bizkaia, Gipuzkoa, Nafarroa eta Iparraldeko ordezkariak biltzen dira.


Hamaika ekimen Errenteriako 1. Energia Astean | Herribizia\n2017ko Europako Energia Iraunkorraren astearekin bat eginez, ekainaren 15etik 22ra Errenteriako I. Energia Astea antolatu du Udalak. Aste honen helburua gizartea sentsibilizatzea izango da, modu horretan, herritarrek beren kabuz, egunerokotasunean, energia erabilera egokiaren alde jardun ahal izateko eta ingurumen kontzientzia handiagotzeko. 2020 urterako errenteriarrok 2007an baino %20´16 CO2 isuri gutxiago isurtzeko helburua jarria dugu, Errenteriako Energia Iraunkorrerako Ekintza Planaren baitan. Beraz, erronka horren aurrean, pausoak emateko ezinbesteko jarduerak antolatu ditu Udalak.\nEnergia astearen baitan, mota ezberdinetako ekimenak antolatu ditu Errenteriako Udalak; hitzaldiak, filma eta Energia Azoka.\nHitzaldiak: gizartean pil-pilean ditugun bi gaietan sakontzeko aukera izango da astean zehar: batetik, Garoñako zentral nuklearraren bideragarritasuna eta bere etorkizuna; bestetik, hondakinen errausketaren ondorioz benetan zenbat energia balorizatzea lortzen den zehaztu eta Gipuzkoako eta Bizkaiko errauste planten ezaugarri nagusiak.\nEnergia-aurrezpena: argi-indarraren faktura txikiagotzeko, Goienerrek potentzia eta tarifarik egokiena zein den aukeratzen irakatsiko die bertaratzen direnei, horretarako arreta pertsonalizatu-zerbitzua ere eskainiko da doan.\nEtxebizitzetako aurrezpena eta diru-laguntzak: etxeetan kosterik gabeko edo koste txikiko neurrien bidez energia aurreztu daitekela irakatsiko da. Etxeetako fatxada edo teilatuetan obrak egin behar direnean, birgaikuntza energetikoaren onurak eta lor daitezkeen diru-laguntzen informazio zuzena jasoko dute herritarrek Oarsoaldeko arkitektoa den Xabier Sanchez-en eskutik. Herrian egin diren birgaikuntza praktika egokien azalpena egingo dute Iñaki Retegui, Eujenio Olaizola eta Izaskun Recarte arkitektoek.\nZinema: “Mañana” (Demain) mundua aldatzera bultzatuko gaituen filma doan ikusteko aukera izango dela Niessen Zinemetan.\nEnergia-azoka: ekainaren 17an, enegia-azoka izango da Zumardian. Bertan energia berriztagarri eta energia eraginkortasunaren ingurukoen berri izango daUsurbilgo Lanbide Eskolaren eskutik. Herriko asmatzaile den Oscar Jimenezen proiektuak ezagutzeko aukera ere egokituko zaigu. Hibaika arraun elkarteko haur eta kadete mailako neska-mutilek, ergometroekin, energia ekoizpenerako WATT erronka aparta egingo dute.\nEtorkizuneko ibilgailuak: Energia azoka horretan etorkizuneko ibilgailuen erakusketak bere txokoa izango du; 6 kotxe markek 15 ibilgailu elektriko eta hibrido ekarriko dituzte, eta zuzenean, kotxe saltzaileekin izan ditzakegun zalantzak argitzeko aukera izango da, bai eta hainbat ibilgailu gidatu eta probatzeko aukera ere.\nUdalak aste horretako ekitaldietan parte hartzeko gonbitea luzatzen die herritar guztiei.\nInformazio gehiago http://ingurumena.errenteria.eus atarian.\nEmakumeen etxearen 2. batzarra izango da datorren asteazkenean\nErrenteriako Hirusta Abesbatzak eta Hondarribiako Eskifaia Abesbatzak kontzertu bateratu bat emango dute larunbatean


Kafea: Edabe bizigarririk bada... | Aldizkaria | EROSKI CONSUMER\nKafea: Edabe bizigarririk bada...\n"Kafea hartzeko garaia da", "kafetxo bat hartuko al dugu?" eta antzeko esakuneak herritartu egin dira atsedenaldiaren edo galdutako energia suspertzeko premiaren sinonimotzat. Europako hainbat kontsumitzaile elkartek eginiko txostenaren arabera, kontinente zahar honetako biztanle helduen %90ek kafeina kontsumitzen dute, aldez edo moldez (kafea, tea, koladun edariak, etc).\nKafeina ez da organismoan metatzen: gibelean endekatzen da eta, hartu ondorengo 3 - 6 orduren buruan kanporatu egiten dugu, gernu bidez. Efektu diuretiko arina duenez, kafeina dosi handiak deshidratazioa ekar lezake.\nTxigortzearen arabera, kafea izan daiteke naturala (alea gordinik txigortzen baita) edo torrefaktua (txigortze prozesuan kafeari azukrea eransten zaio, alea bildu eta karamelatzeko). Espainia, Portugal, Argentina eta Costa Rican erruz preziatzen den txigortze mota honek kolore sakon, zapore sendo eta gorputz lodiagoz janzten du kafea baina, horren ordainetan, modu naturalean txigorturiko kafeak berezkoak dituen lurrin eta ahogozagarri finak galdu egiten ditu. Kalitate apartako kafeek propietate on batzuk galtzen dituzte eta erdipurdikoak, orokorki, hobetu egiten dira torrefaktatzeari esker. Bada kafe disolbagarria ere, "berehalako" deitzen dugun hori. Horrelakoak erdiesteko kafea fin-fin ehotzen da, uretan disolbagarriak diren solidoak tenperatura eta presio altuetan erauzi ahal izateko. Honelakoak kafeina askotxo (%2,5, gutxienez) izaten du beti. Bukatzeko, kafeinagabea aipatuko dugu: kafeina gehien-gehiena (ez dena, ordea) erauztea lortu du industriak. Honelakoetan kafeina gehienez ere edukiaren %0,1 izan daiteke eta kafe kafeinagabe disolbagarrietan, berriz, %0,3. Berriki aurkitu den kafeinarik gabeko kafe espeziea hurrengo bost urteetan komertzializatzea aurreikusten du industriak.\nLata bat freskagarri energetiko ("Red Bull" eta antzekoak)\nMundu zabalean diren kafe espezie guztietatik hamar baino ez dira lantzen eta horietatik bi dira produkzio mundialaren %90a osatzen dutenak: Coffea arabica eta Coffea canephora ("robusta").\nArabika: planeta osoan ekoizten den kafearen %70 arabika da. Denetan hoberena, zapore leun eta lurrin finak ditu: horregatik bere prezio handia ere. Aleak kafeina gutxi dauka (%0,9 - %1,5 artean).


Apirileko Plenoak 10,8 milioi onartu zituen inbertsiotarako - Gaurkotasuna - Hondarribia\nApirileko Ohiko Osoko Bilkurak ia hiru ordutan luzatu zen hitzorduan, besteak beste, onartu zuen 2019ko aurrekontuari lehen kreditu aldaketa txertatzea 10.846.630 euroko kopuruarekin. Hortaz gain, ABOTZANITZek aurkeztutako mozio bat ere onartu zen.\nHalaber, alderdi guztiek ahobetez onartu zuten ABOTZANITZ udal taldeak memoria historikoari buruz aurkeztutako mozioa.\n10,8 milloiko inbertsioa\n2018. urteko lehenengo kreditu gehigarrien aldaketa onartzeko proposamena bozkatu zen. “Gastu Orokorrean 600.000 euro gehitzen ditugu. Aipagarriak dira adibidez Etxez Etxeko laguntza zerbitzuan 250.000 euro gehituko ditugula baldintza plegu berrian sartuko direnak, orain arteko 450.000 euroei batuko direlarik. Dirulaguntzen atalean beste 610.000 euro proposatzen dira, zenbait dirulaguntza eta transferentzietarako”.\n“Partida potoloena inbertsoei dagokiena da. 9.806.980 euro inbertitzea proposatzen da. 48 espediente desberdin dira” gehitu zuen Altunak.\nABOTSANITZek abstentzioa bozkatu zuen “datuak ez dira errealak. Sarrerak hasieran esan baina handiagoak izaten dira, eta ez da aurreikusten dena gastatzen. Hala, aurreikuspenak ez dira betetzen”.\nEH BILDUk ere abstentzioa bozkatu zuen azalduz 'aurrekontuetan eta kreditu aldaketetan onartzen diren proiektuen betetze maila eskaxa izateaz gain, proposatzen diren neurri sorta hauek, batzuk besteak baino onargarriagoak baitditugu'\nPSE-EE alderdiak aldeko botua eman zuen, “nahiz eta Gobernu Taldearen kudeaketak akats asko dituen. Altxortegi-gerakina oso garrantzitsua da eta udal taldea ez da kudeatzeko gai”. Halaber PSE-EE alderdiak aurrera atera ez zen kreditu aldaketa bat proposatu zuen.\nAzken puntuetan, denek ahobetez onartu zuten ABOTSANITZ alderdiak Gurseko hondarribirriei aitorpenerako hainbat ekimen egiteko 80.urteurrenean.\nBestalde, ABOTSANITZ, zerbitzu kontrtazioa eta Ikerketa Batzoredeaz aurkeztutako mozioa ez zen aurrera atera.


Saioako mendigunea Belatetik | Ruta Lantz, Navarra (España)- GPS track\nSaioako mendigunea Belatetik\nBisitak 165, kokapena 7\nIbilbide zirkularra: Belateko errepidea (825m)-Loiketako basabidea-Algorrieta (1159 m)-Okolin (1352 m)-Okolingo lepoa (1237 m)-Sagardegiko lepoa (1293 m)-Saioa (1418 m)-Okolingo lepoa-Gartzagako lepoa (1209 m)-Gartzaga (1291 m)-Azkenazko lepoa (1118 m)-Aratxuri erreka-Ermitako lepoa (926 m)-Belateko errepidea.\nSaioako mendigune ospetsua Belate mendatetik ekialderuntz zabaltzen da. Mendi tontor biribildu eta belartsu hauek mendigunearen mendebaleko muturreran dagoen Artesiaga mendateraino iristen dira.\nBaztango mendi garaiena dela eta Euskal Herriko panoramika zabal eta hoberenetakoak ikus ditzazkete Saiokako kaxkotik, inongo dudarik gabe. Mendigune honek sarbide erosoak dauzka bainan Saioatik gertuen dagoena Artesiaga mendatea da (joan etorriko ibilbidea 4 km inguru). Gr 12ak ere aldenik alde zeharkatzen ditu mendi hauek. Hori dena dela eta oso mendigune ezaguna da mendi zaleen artean.\nBelate mendatearen inguruan ematen zaio hasiera ibilbide erakargarri honi, Gr 12 bidea ardatza gisa hartuta lau mendi tontor zapaltzeaz gain baso ederrak zein erreka garden eta zoragarraiak ezagutzeko aukera izango da txango hontan. Paraje hauetan aztarna megalitikoen kopurua ere oso deigarria da eta horietako batzuen ondotik pasatzen da ibilbidea. Ibilbidea luzatu nahi izan ezkero bistan dauden beste tontor batzuetatik pasa daiteke, Loiketa, Zuriain....\nEdozein urtaroan egin dezake ibilbide hau. Eguraldiak lagunduz gero zinez gozagarria!!!!\nPD: Track hontan erne pasa beharreko bi puntu aipatuko nituzke. Bata Gartzagatik Azkenezko leporako jetsieran harri eta harlauzen gainetik ibiltzen da tarteka. Eta bestea Txabolatik beherago bide zati motza bainan bihurria eta aldapatsua aurkituko dugu (soka puska bat zegoen heusteko). Hala ere erraz pasatzen da lehorrean.\nAlgorrieta (1159 m)\nAratxuri erreka eta pagadia\nBelateko etxea eta konbentua\nDonejakue bidea utzi eta ezkerretik Loiketako Basabidea jarraitu\nEskubitik Gr 12 Gartzagako lepora\nGr12 Gartzaga bidea\nGr12 Okolingo ipar larreak\nGr12 Saioaren hegoaldea\nOkolin (1352 m)\nOkolin mendebaleko maldak\nPagaditik irteera Algorrietako bidean\nSagardegiko lepoa (12404 m)\nTxabola pagadiaren hasieran\nKaixo, zure lagunak ibilbide interesgarri hau topatu du Saioako mendigunea Belatetik https://eu.wikiloc.com/ibilbide-senderismo/saioako-mendigunea-belatetik-19314022 Ondo izan, Wikiloc | Rutas del Mundo


Start-up eta pertsonen arteko maileguak: ¿zer da jakin beharrekoa?\nStart-up eta pertsonen arteko maileguak: jakin beh ...\n2019/11/18 Ekintzaileak Crowdfunding Bizkaia\nDenbora luzean zehar, banketxe batera jotzea finantzaketa lortzeko ohiko modua izan da. Hala ere, elkarlaneko-ekonomia bezalako praktiken garapen eta pixkanakako hartzeari esker, ekintzaileek enpresen eta pertsonen arteko maileguetan finantzatzeko aukera ederra aurkitu dezakete.\nPraktika honetan oinarrituta dago crowdlending deituriko crowdfunding mota.\nEnpresen eta pertsonen arteko maileguak crowlendingaren bitartez\nPertsonen edo enpresen eta pertsonen arteko maileguak, gehienbat, finantzatzeko aukerak dira non banketxeak ez dira inoren bitartekari. Mailegu-emaileei dagokienez, hauek bai pertsona fisikoak (senideak, lagunak, eta abar) bai juridikoak izan daitezke. Enpresa-proiektuak sustatzeko maileguak lortu ahal izateko aukera erraza crowdlendinga da.\nCrowdlending deituriko crowdfunding mota honi esker, sustatzaileek beraien proiektuak garatzeko finantzaketa lortu dezakete zenbait inbertitzaileen ekarpenen bidez. Egindako inbertsioek proiektua edo enpresa finantzatzea dute helburu bakarra, horren truke itzulkin bezala errentagarritasun aldakorra jasotzen dutelarik. Crowdlendinga bakarrik lantzen duten plataformak ere badaude.\nCrowdequity-a, abantaila interesgarriak dituen finantzatzeko aukera\nKasu askotan, ekintzaileak proiekturako finantziazioa ez ezik, enpresa-munduko adituen laguntza ere eskuratu nahiean dabiltza. Hemen, beste crowdfunding mota baten garrantzia ezinbestekoa da, crowdequity-a hain zuzen ere.\nCrowdequity-ari esker inbertitzaileak enpresaren akzioak eskuratu ditzake. Bere itzulkina mozkin, errenta, akzio eta abarren bidez dator.\nHonela, ekintzaileek bere proiektua hasi edo hedatzeko finantziazioa eskuratu ez ezik, kapitalaren parte diren inbertitzaileen laguntza ere jaso dezakete.\nFinantziazio bila bazabiltza, ezagutu Crowdfunding Bizkaia\nCrowdfunding Bizkaia administrazio publiko baten lehen crowdfunding plataforma da. Crowdequity eran oinarriturik, plataforma honek talentua sustatzea eta finantziazio bila dauden sustatzaileak proiektu berritzaileetan parte hartu nahi duten inbertitzaileekin harremanetan jartzea du helburu.\nProiektu berritzaileren bat baduzu, hemen erregistratu zaitezke eta beharrezkoa den dokumentazioa Crowdfunding Bizkaia-ra bidali. Dokumentazio hau hautaketa-batzordeak aztertu eta gero jasoko duzu erantzun bat. Proiektua baliozkotzat jotzen badute, inbertsio-txanda hasiko litzateke eta plataformak proiektuaren sustapenean lagunduko du.\nGehiago jakin nahi baduzu, WATS bezalako proiektu arrakastatsuak ezagutzera gonbidatzen zaitugu, hezkuntza-ekimenen bidez kirol-munduko bortxakeriarekin amaitzeko helburuarekin sortutako proiektua. Crowdfunding Bizkaian inbertsio-txanda burutu eta gero, WATSek hasierako helburua %24an gainditu zuen. Gaur egun, lortutako finantziazioari esker merkatu berrietan ezagutaraztea eta negozio-ildo berriak garatzea lortu dute.\nGAUR EGUN CROWDFUNDING BIZKAIAN AKTIBO DITUGUN PROIEKTUAK EZAGUTZERA GONBIDATZEN ZAITUGU


Baterak ezagupen instituzionalaz galdezkatu ditu hautagaiak | Pais Vasco | KAZETA\nBaterak ezagupen instituzionalaz galdezkatu ditu hautagaiak\nMartxoko hauteskundeei begira, ezagupen instituzionalaren inguruan hautagaiak galdezkatu ditu Baterak. Iragarri dutenez, erantzun guziak ikusgai izanen dira taldearen web gunean.\nKazeta|04/03/2015 11:50|0 comentarios Actualizada:\nHautagaien erantzunak publikoki argitaratuko dira.\nBatera plataformak martxoko hauteskundeei begira hautagaiak galdezkatzea erabaki du. Hain zuzen ere, egituraketa admnistratiboaren inguruko galderak pausatuko dizkie. Jasotako erantzun guziak argitaratuak izanen dira web gunean.\n"Bateraren ustez, 2012ko azaroan Hautetsien kontseiluak definitu eta adostu estatutu bereziko lurralde kolektibitatea Iparraldeak behar duen egitura sinpleena eta demokratikoena da. Horrekin bat egiten duzu?". Horrelako galderak pausatu dizkie Baterak martxoko hauteskundeetan parte hartzen duten hautagaiei."Interpelazio honen bitartez, hauteslegoari nahi dugu komunikatu zer nolako jarrera duten hautagaiek gai inportanta honi buruz".\nHorretaz gain, parte hartzaileek EPCI egituraketaren alde ukanen duten inplikazioaz galdezkatzen ditu. Oharrak islatzeko aukera eskaintzeaz gain, hautagaiek baiezkoan edo ezezkoan erantzuten ahalko dute.\nBatera plataformak gogorarazi du, martxoko hauteskundeetan ez duela "hautagairik aurkezten ez eta ere sustengatzen".


Pankreako uhartetxoen transplanteak intsulinaren alternatiba bat irekitzen du | Consumer\nPankreako uhartetxoen transplanteak intsulinaren alternatiba bat irekitzen du\nTerapia berriak diabetikoen bizi-kalitatea hobetu lezake\nBizitza osoan intsulina injektatzeari uztea da diabetesa duen edozein gaixoren ametsa. Orain, Malagako Carlos Haya ospitalean diziplina anitzeko talde batek egindako transplante aitzindariak aukera hori ireki du.\nIrlatxo pankreatikoak, hau da, intsulina sortzen laguntzen duten zelulak, transplantatu dituen Espainiako lehen zentroa da. Terapia berri horri esker, esperimentazio-fasean bada ere, 1. motako diabetikoen bizi-kalitatea hobetu ahal izango da, haurtzaroan agertu ohi den asaldura horretako larriena.\nAurrerapauso garrantzitsua izan arren, ebakuntzan parte hartu zuten mediku batzuek zuhurtziaz jokatzea gomendatzen dute, zenbait egunetan gaixoaren arrakastaren berrespena egiaztatu arte.\nEz du balio guztientzat\nNahiz eta sorta pankreatikoen transplantea intsulinaren alternatiba berri gisa aurkeztu, Alfonso Navarro zirujauak agerian utzi du diabetiko guztiek ezin izango dutela terapia hori erabili.\nAukera gehien dituztenak hauek dira: egunero injektatzen den intsulina gorabehera, gaixotasuna kontrolpean ez dutenak; bigarren taldea giltzurrunetan transplantatu zaizkienak dira, “botika immunosupresoreekin tratamendu bat egin dutelako, eta, Bernat Soria zientzialariaren arabera, askoz ere gutxiago errefusatzen direlako.\nBestalde, transplante kopuru handi bat egiteko aukerak mugatzen dituen faktoreetako bat da hartzaile bakoitzak bi edo hiru pankrea emaile behar dituela, eta arazoa zera da: “ez dira nahikoak Espainian urtero helburu horretarako dauden 200 pankrea, aldi berean 1. motako 2.000 eta 3.000 diabetiko berri agertzen direnean”, dio Bernat Soriak.\nHorrez gain, transplantatuek aldizkako azterketak egin behar izaten dituzte egunero, eta “bizitza osoan medikamentu immunosupresoreak hartu behar dituzte”, adierazi du Miguel González Molina nefrologoak. Talde medikoak, ordea, esan du diabetikoen bizi-kalitatea hobetu egiten dela, intsulina hartzeari utz baitiezaiokete.\nElxeko (Alacant) Miguel Hernández Unibertsitateko Bioingeniaritza Institutuko zuzendari eta Espainiako zelula ama enbrionarioen ikerketan aitzindari den Bernat Soriak nabarmendu duenez, “Pankreako uhartetxoak birlandatzearen arazo nagusia da ezingo direla inoiz erein behar adina gaixo jarri”.\nEmaile-kopuru urriari irtenbidea zelula horietan legoke, eta zelula horiei esker hilotzak erabili ahal izango lirateke uhartetxoak ateratzeko. Enbrioi-zelula amak, aste bateko enbrioietatik lortzen direnak, edozein zelula-mota bihur daitezke, eta, beraz, baita intsulina sortzen duten beta zelula ere.\nEsku-hartze horrekin, Malagako ospitalea Espainiako ikerketaren buru jarri da, Kanadatik datorren teknika batekin, Carlos Hayako Immunologia Zerbitzuko buru Antonio Alonsok adierazi duenez. “Protokolo honen alde egin dugu, tratatutako pazienteen %90ek arrakasta izan duela aztertzean”, esan du.\nGainera, zentro horretan egindako prozesua Bernat Soria zientzialariak kudeatzen dituen sare nazionaleko gainerako osasun-guneek jarraituko dute. “Espero dut eragiketa horiek autonomia-erkidego guztietan egin ahal izatea bi urteko epean, Malagan lortutako arrakastaren ondoren”, amaitu zuen Alacanteko espezialistak.\nislotes-eu pancreáticos-eu transplante


XIXUPIKA 1 * JOLASMOTRIZITATEA 1 | Elkar Musika XIXUPIKA 1 * JOLASMOTRIZITATEA 1 – Elkar Musika\n1.- Klin klan\n2.- Kua kua\n3.- Hegan hegan\n4.- Matxin saltari\n5.- Eskuina, eskuina\n7.- Burua, sorbalda\n8.- Burua, sorbalda, besoa\n9.- Burua, sorbalda, besoa, jarraipena\n10.- Bi beso ditugu\n13.- Goian dago\n14.- Goitik dator, behetik dabil\n15.- Lotan nago\n16.- Egun on ama, egun on aita!\n17.- Amatxo, zer duzu?\n18.- Eguzkitan bero bero\n19.- Kilometro bat oinez\n20.- Ea, ea, o!\n21.- Zer saltzen duzue?\n22.- Gaztelu bat, gaztelu bi\n23.- Kote kote\n25.- John Braun\n26.- Balan balantzan


MVP-a aukeratu dute - Real Sociedad de Futbol, SAD\nDagoeneko ezagutzen dugu zein izan den, gure zaleek aukeratuta, martxoko eta ekaina bitarteko MVP-a. Gure webgunean erregistratutako erabiltzaileek bozkatu egin dute bere jokalari onena zein den FC Barcelona, SD Eibar, CA Osasuna, Deportivo Alaves, Real Madrid, RC Celta eta Getafe CF-ren aurkako partiden ostean hilabete honetako MVP sailkapena zehazteko. Irabazlea Mikel Oyarzabal. Txuri-urdinak 9 puntu lortu ditu, beraz, bera da MVP-a.\nGure webean erregistratu diren eta bozkatu duten zaleen artean zozketa egin da Mikel Oyarzabalen kamiseta eta BM Supermerkatuan, babesle ofiziala, 100 euroko erosketa irabazteko. Irabazlea Ioritz Etxebeste da. Zorionak!\nLodosako expresoaren agurra


LibreOffice Draw edo LibreOffice Impress aplikazioetako Fitxategia - Esportatu menuan, hautatu HTML fitxategi mota, morroiaren 2. orria.\nWebCast-en aukera-arean, hautatu Active Server Pages (ASP) aukera. Beste ezarpen batzuk definitzen jarrai dezakezu edo esportazioa has dezakezu Sortu botoian klik eginez.\nEsportatzeko, aukeratu, LibreOffice Impress dokumentu batean, Fitxategia - Esportatu. Esportatu elkarrizketa-koadroa ikusiko duzu eta han HTML dokumentua hauta dezakezu fitxategi mota gisa. Karpeta bat hautatu eta fitxategi-izen bat sartu ondoren, egin klik Gorde komandoan. HTML esportazio-morroia irekiko da. Horrek hainbat fitxategi idatziko ditu hautatu berri duzun karpetan.\nAdibide honetan, HTTP zerbitzaria duen Linux ordenagailu bat duzu. Zure HTTP zerbitzariaren URLa http://myserver.com da eta zure HTML dokumentuaren irteera-direktorioa //user/local/http/ direktorioa da. Zure Perl scriptak //user/local/http/cgi-bin/ direktorioan daude. Idatzi secret.htm esportazio-fitxategiaren izen gisa eta presentation.htm entzuleentzako URL gisa. Aurkezpenerako URLa testu-koadroan, idatzi http://myserver.com/presentation/ eta Perl script-entzako URLa atalean, idatzi http://myserver.com/cgi-bin/.


2019ko otsailaren 19a, asteartea | Ordua Euskal Herrian 12:33:53\nIñaki Friera ::Zureak egin du\nHalere, beti pentsatu nahi izan dut zinema edota literatura, sistema merkantilista horretatik zertxorenbat urrunduta zebiltzala, baina askotan sorpresa izugarriak hartzen ditut, genero indarkeria eta morboa azken aldian uztarri berean lotuak ikusi baititut Stieg Larssonen nobeletan edo El secreto de tus ojos filmean. Balirudike genero indarkeria emakume bat brutalki akabatzea dela. Baina datu batzuk jartzearren, Espainian, 2005ean, tratu txarren 82.750 salaketa jaso ziren; eta 2007an, genero indarkeriaren ondorioz, hildako 57 emakume kontatu ziren. Zer pentsatua ematen duten datuak, bien artean tarte galanta baitago. Argi dago feminizidioa (emakumeen kontrako terrorismoa) eman arte, indarkeria sinboliko izugarria eraikitzen eta legitimatzen dela gure gizartean. Eta nago, literaturan nahiz zineman, indarkeria sinboliko hori salatzen baino gehiago morboa sortzen dihardugula.\nBosh eta Ferrerek (2002), horrela definitu zuten indarkeria sinbolikoa: “Indarkeria tipo hau, boterea eskuetan duten taldeek (gizonak, zuriak, aberatsak..) beste talde batzuk (emakumeak, beltzak, pobreak...) menpean hartzeko diseinatzen dituzten estrategietan oinarritzen da. Martxan jartzen dituzten modalitate kulturalak, naturaltzat edota normaltzat hartzean gertatzen da indarkeria sinbolikoa. Azkenean, indarkeria sinbolikoak zedarritzen eta legitimatzen du feminizidioa. Beste modu batera esanda, gizartean giza-ezberdintasunak modu naturalean ikustera ohitzen gaituen indarkeriaz ari gara. Indarkeria tipo hau da, hain zuzen ere, erresistentzia gutxiena eskaintzen duena”.\nFaltan botatzen dut indarkeria tipo hori gure literaturan, eta gehitxo irizten diot Lertxundik (2009) nahiz Frierak (2010) eskaini digutenari. Oso ondo daude, baina izenburuak begiratzea besterik ez dago sentsazionalismo puntu bat aurkitzeko. Aitziber Etxeberriak (2003; 2007), Dorleta Urretabizkaiak (2006), Uxue Alberdik (2009), Eider Rodriguezek (2008), Laura Mintegik (1988), Xabier Montoiak (2008), edota Lertxundik berak (1985), modu askoz ere isilagoan eta inplizituagoan iradokitako indarkeria sinbolikoari estimazio handiagoa egiten diot. Juarez ez ezik, genero indarkeriaren lurraldea, arriskutsua da oso literaturan, zineman nahiz bizitzan, eta ondo tratatzen ez badakigu Gureak egin du. n


DISKRIMINAZIOA, ARRAZISMOA, XENOFOBIA – VECINES\nBetaurreko dekolonialak, zine soziala ikusteko. Parisko auzo pobre baten erretratua. Polizia, ustelkeria, delinkuentzia, arrazismoa, diskriminazioa eta indarkeria nahasi egiten dira lehen pertsonako narratzaile batek zuzendutako ikus-entzunezko kaleidoskopio honetan. Gaizki deituriko "bigarren belaunaldi" horien istorioa da. Hauek, kameraren aurreko lekua utzi (beti objektu diskurtsibo bezala grabatuak izan baitira), eta bisorearen agindua hartzen dute, beren lekua aldarrikatuz (begi eta ahots propioak dituzten subjektu diskurtsibo bezala).


[UDARIKLIK] Mendiko Lagunak: gailur eta lagun berriak ezagutzeko bidea - Aiaraldea.eus\nIzar Mendiguren Cosgaya 2019-08-13 07:43 Kirola Amurrio\nNeguan ez ezik, uda garaian ere antolatzen ditu irteerak Mendiko Lagunak taldeak. Abuztuaren hasieran Vignemalen izan ziren hainbat mendizale.\nAbuztuko lehen asteburuan igo zuten Vignemale mendia amurrioarrek. Bi eguneko txangoa antolatu zuten, eta 30 lagun inguru batu ziren planera. Bi eguneko txangoa izanik, hurrengo egunean bi gailurren artean aukeratzen utzi zieten partaideei: Pique Longe edo Cerbillona.\nIrati Marañon izan zen ibilaldiko partaideetako bat. "Ingurua oso-oso ederra da, eta egindako ibilbidea ere bai", azaldu du. Dena dela, giroa gustatu zaio gehien, "egondako giro ona" nabarmendu baitu batez ere, "belaunaldi oso ezberdinetako jendea elkartzen gara eta hori beti da aberasgarria".\nVignemalekoa ez da izan, ordea, Mendiko Lagunakek udan bidaiatzeko antolatutako ekintza bakarra. Uztaileko bigarren asteburuan "Enaren bidea" egin zuten. Zehazki, lehenbiziko bi etapak burutu zituzten. Txamantxoia eta Petretxema tontorrak zapaldu zituzten, besteak beste.


Zerbitzuak arreta emango dien emakumeak indarkeria matxista jasaten dutenak dira, eguneroko bizitzako jarduerak mugatzen edo baldintzatzen dizkien erasan psiko-emozionala nozitzen dutenak, eta tratamendu psikologikoa hasi nahi dutenak, arreta indibidualizatu eta pertsonalizatuaren bitartez, ikuspegi feministatik eta halako emakumeak ahalduntzearen aldeko ikuspuntutik begiratuta. Zerbitzu horrek indarkeria matxistaren ondoriozko beharrizan psiko-emozionalei helduko die, alde batera utzita zein eremutan gertatu den indarkeria matxista hori.\nIndarkeria matxistaren beste biktima batzuei ere emango zaie arreta (seme-alabeei), baita erasotzaileei ere.\nNAN edo nortasuna egiaztatzen duen dokumentua.\nBabes agindua (edo ukapena), eskatu den kasuetan.


Ekobidaiararen lehen fasea, amaituta! — Gaztezulo\nEkobidaiararen lehen fasea, amaituta!\nEkobidaiararen lehen fasea, amaituta! https://www.gaztezulo.eus/albisteak/ekobidaiararen-lehen-fasea-amaituta https://www.gaztezulo.eus/albisteak/ekobidaiararen-lehen-fasea-amaituta/@@download/image/ekobidaiaria_1_1358240039.jpg\nKutxa Ekogunea ekobidaiari bila abiatu zen iragan irailean. Munduko esperientzia jasangarrien berri emango zuen gazte euskalduna bilatzea zen helburua, eta Ortzi Akizu Ezkio-Itsasoko gaztea izan zen garaile. 29 urteko mutila Euskal Herrira itzuli berri da abenduaren hasieran abiatu zuen Ozeaniako lehen etapa amaitu ostean.\nOzeania, Europa eta Ipar Amerika. Neguan lehena —han uda bada ere—, udaberrian bigarrena eta udaran azkena. Bost eta zazpi aste bitarteko egonaldiak horietako bakoitzean, hiru alorretan oinarritutako hogei egitasmo hurbiletik jarraitzeko: energia eta klima aldaketa, kontsumoa eta ohitura jasangarriak, eta nekazal eremuen garapen jasangarria.\nHorixe Ortzi Akizu Ezkio-Itsasoko gazteak Ekobidaiaria lehiaketara aurkeztu zuen programa, eta Facebookeko jarraitzaileen botoei eta epaimahaiaren erabakiari esker bera suertatu zen lehiaketako garaile.\nKutxa Ekoguneak 6.000 euroko laguntza eman zion, eta hala, iragan abenduaren 6an hasi zuen Ozeanikoa lehen etapa.\nEkobidaiaria blogaren bidez egunez egun ikusitakoak, ezagututakoak eta bizitakoak kontatzen joan da Akizu. Alor ezberdinetako hamaika aditurekin hitz egiteko aukera izan du, eta herrialdeko txoko ezberdinetako proiektuen nondik norakoen berri izan du, zuzenean.\nEuskal Herrira itzuli berri da, esperientziarekin gustura. atseden hartu eta berehalakoan Europan barrena abiatuko duen bidaia prestatzeko denbora izango du orain, horren berri ere emango du blogaren bidez.\nKutxa Ekoguneak antolatuta, halaber, martxan da Euskararen Ginkana beste urte batez. Bigarren edizio honetan, galderak eta probak ez dira soilik euskararen alorrera mugatuko, eta ingurumena, ekosistemak eta beste hainbat gai ere izango dituzte aztergai.\nLehen faseko probak urtarrilaren 21ean argitaratuko dituzte eta urtarrilaren 28an eguerdiko 12etan amaituko da proba guztiak erantzuteko epea. Beraz, sartu hemen eta hartu parte lehenbailehen!


Transfermugak Hegobus aurkezten dizue “1 € Biarritzetik mugaraino” » Transfermuga!\nHegobus Hego Lapurdiko Hiriguneko sare berria da. Haren 10 lineekin, Donibane Lohizunera (1-3 lineak), Hendaiara (4 eta 5 lineak) eta inguruko herri guztietara joateko aukera ematen digu (20-24 lineak):\nInformazio gehiago: planoa eta ordutegiak\nLinea horietako txartelak 1 € balio du. Autobus barruan erosten da, eta, txartel batekin, sareko zerbitzuak ordubetez erabil daitezke. Txartel arrunta eta eguneko bonuak autobusean erosten dira ere, baina 10 bidaietako edo 7 eguneko bonuak Donibane Lohizuneko geltokiaren aurrean dagoen bulegoan edo hornitzaile-sarearen saltokietan erosi behar dira – hornitzaileak.\nAmarrutxo bat – eguneko prezioa berdina da bakarrik zein beste lau lagunekin joanda, batera bazoazte betiere: 5 € 24 ordu, 10 € astea. Prezio bikaina benetan! informazio gehiago\nLeku guztietan berdin ordaintzen duzu! 1 € Donibane Lohizunen, Hendaian eta gainontzeko herrietan.\nAmarrutxo bat: merkeago lortu nahi? Bonu bat erosi: hilean 20 euro ordainduta, bidaia mugagabeak izango dituzu. Eta are hobea dena, lanera joateko sarea erabiltzen baduzu, % 50 murrizketa (10 € hilean) izango duzu zure enpresaren eskutik – bonua online erosi\nOhiturak galtzeko beharrik ez! Donibane Lohizunen ere, Itzulia linea aurkituko duzu, aldaketatxo batzuekin. Era berean, Hendaian 4 eta 5 lineek Uribil autobusen linea berdeen eta urdinen ibilbideak egiten dituzte, aldaketa batzuekin. Erlaitza linea 20 linea bilakatzen da, eta Sarara eta Senperera doazen lineek 21 eta 22 zenbakiak hartzen dituzte.\nPaisaia berriak ezagutu! Hemendik aurrera, hainbat lekutara autobusez joan zaitezke, hala nola Ahetzera eta Arbonara. Gainera, Biarritzera (geltokia) zuzenean joan zaitezke, baita muga gurutzatu ere (Irun, Behobia).\nAmarrutxo bat – Goazen muga gurutzatzera! 4 linea Irungo erdigunera iristen da (ezin hobea Mendibilgo merkataritza zentrora joateko), eta 5 linea, berriz, Behobiako bentetara. Bi lineak Hendaiako auzo guztietatik ateratzen dira zuzenean.\nOrain, garraio-eragile bakarra dago, sare bakarra, eta doako laguntza-telefono bakarra ere bai: 0 800 891 891.\nZehaztasun gehiago nahi?\nLinea gehienek egunero zirkulatzen dute, igandeak barne.\nNola irits naiteke Donibane Lohizunera?\n1, 2 eta 3 lineak Donibane Lohizunera eta Ziburura heltzen dira. 1 linea orduan behin igarotzen da gutxi gorabehera, 7:00etatik 21:00etara.\nNola irits naiteke Hendaiara?\n4 eta 5 lineak orduan behin igarotzen dira gutxi gorabehera. Irunera iristen dira, eta Irunbus eta Lurraldebus sareekin konexioa dute (Hondarribira heltzeko aproposa dena, batik bat).\nEta nola joan naiteke gainerako herrietara?\nHendaia eta Donibane Lohizune artean, Transports64 konpainiako 816 lineaz gain (Hendaia-Baiona 2 €-tan), 20 linea Urruñatik eta Abadiatik pasatzen da.\n21 eta 22 lineak Azkainera, Sarara eta Senperera iristen dira, baita Ainhoara ere (Dantxariaraino).\n23 lineak Donibane Lohizune eta Biarritzeko geltokia konektatzen ditu, Getariatik, Ahetzetik eta Arbonatik igarota.\nAzkenik, 24 linea Urruñara doa, Oleta auzora.\nKontuz! Baliteke 21 eta 24 lineetan aurreko egunean bidaia erreserbatu behar izatea, 0 800 891 891 doako telefonora deituta.\nZer da TAD? Nola funtzionatzen du?\nLinea batetik urrun bizi bazara, bidaia erreserba dezakezu, zure helmugara heltzeko. Nahierako garraio-zerbitzua da, eta autobus-bidaia arrunt baten prezio berdina dauka. Zonalde bakoitzean, zerbitzua astean bitan erabil daiteke, 9:00etatik 17:00etara, zure etxetik sareko puntu zehatzetara joateko – informazio gehiago\nHegobus sarea 2016aren amaieran plazaratuko dugun ibilbide-kalkulatzailean sartuko da. Laster, zure bidaiak modu errazean prestatu ahal izango dituzu, bai eta Hego Lapurdiko Hiriguneko txokorik ederrenak ezagutu ere.


Ekainaren 8ko giza-katean izen emateko aukera igandean | Noaua Kultur Elkartea\nHemen zaude: Hasiera » Sailkatu gabea » Ekainaren 8ko giza-katean izen emateko aukera igandean\nEkainaren 8ko giza-katean izen emateko aukera igandean\nUsurbilgo Gure Esku Dago bilguneak, informazio mahaia jarriko du frontoi inguruan, igande eguerdi partean. Gogoan izan, giza-katean parte hartzeko norberak, Durango eta Iruñea lotuko dituen ibilbideko metro bat erosi beharko duela, 5 eurotan. Usurbilen 400 herritar biltzeko erronka finkatua dago. Atxikimendua adierazi duten herritarren zerrenda Sutegiko erakusketa aretoan dago ikusgai.\nGure Esku Dago Eguna, martxoaren 22an\nEkainaren 8an, Durango Iruñearekin lotuko duen erabakitze eskubidearen aldeko giza-katea girotzen dabil Gure Esku Dago bilgunea. Herritarrekin ondoko argazkia atera zuten hilabete hasieran, azken asteotan informazio mahaia ere jarri dute, baita zenbait kirol ekimen antolatu ere. Hitzordu berri bat finkatu dute, martxoaren 22rako; larunbat horretan, Gure Esku Dago Eguna ospatuko da Usurbilen.\nMomentuz, egitaraua lotzen dabiltza. Baina aurreratu dutenez, eguerdi partean musika emanaldi sorpresa izango omen dugu frontoi inguruan. Gau partean, afaria Usurbilgo Gaztetxean eta ondoren, bertso musikatuak. Afaritarako txartelak, datorren astelehenetik aurrera salgai jarriko dituzte 13 eurotan, Txapeldun, Artzabal, Antxeta, Bordatxo, Txirristra, Aitzaga, Txiriboga eta Patri tabernetan.\nAfaritarako menua lotua dute: entsaladilla errusiarra, biribilkia saltsan, ijito besoa, edaria eta kafea. Afalosteko bertso musikatuen saioan parte hartuko dutenen zerrenda ere osatua dago jada; Beñat Gaztelumendi, Jon Martin, Iñigo Mantzisidor (Mantxi) eta Manex Mujika bertsolariak. Eta Ixak (kitarra) eta Gari (biolina) musikariak. Gai jartzailea: Haritz Casabal.


ArcGIS - Irudi liburua - Geofumed\nEkaina, 2017 ArcGIS-ESRI, Irakaskuntza CAD / GIS, Nabarmenduak, Geospatial - GIS\nHau da aberasgarria dokumentu bat erabilgarri gaztelaniaz, edukia baliotsua da, bai geoscience eta informazio geografikoa sistemen lotutako irudi kudeaketa diziplina dagokionez mailak historiko eta teknikoa. Edukien gehienek eduki interaktiboak dituzten orrietarako hiperestekak dituzte.\nLiburu honen helburua GIS profesionalek, aplikazioen garatzaileek, web diseinatzaileek edo ia edozein teknologo motak izateak GIS eta irudien asaldura izatea erakusten du. Edo, beste modu batez adierazteko, GIS batean irudiaren datuak erabiltzailearen esperientzia hobea, smarter eta eraginkorragoa bihurtzen duen norbait. Bat-batean, irudiak oso garrantzitsuak izan dira eta haiek jakitea, aztertzeko eta ulertzeko duten benetako esanguratsua izango da datozen urteetan eskarmentu handia duten profesionalak.\nLiburu honen audientzia potentzial ugari daude. Lehena GIS eta mapping komunitatea profesionala da, egunero lan egiten duten mapa eta Geospatial datuak, batez ere gehiago egin beren GIS aplikazioetan irudiak batera nahi dutenek dituzten pertsonak. espezializatua datu zientifikoak badu, kartografo, gobernu-agentzia batek langile bat, herri-antolatzailearen edo bestelako profesionalak GIS, dagoeneko izan daiteke Web erabiliz eta publikoari informazio geografikoa eskainiz.\nIrudi intrintsekoek aintzatetsi dezakezute, izugarrizko datuak biltzen dituzten teknologiak, bektore geoespazialen datu tradizionalekin batera.\nentzumena Another dago zer argazkiak egin ahal ezagutzeko nahi duten GIS erabiltzaile berriek integratuak: pilotuak amateur drones atsegin dute hegaldi misioak egiten dituzten eskola campus, herri plangintzako urbanizatzeko proiektuak edo zientifikoa eta blogari asmoa duten mapa Klima-aldaketari buruzko txostenak eta SIG-ak iristen diren irudiengatik.\nAzkenean, liburu hau interesgarria izango da munduan zehar esploratzen eta Lurraren irudi liluragarriak ikustea gustatzen zaien jendearentzat. geografo horiek "aulki", eta beste batzuk, liburu hau eta bere bertsio elektronikoa, erabilgarri TheArcGISImageryBook.com in For irudi erakargarriak eta, kasu batzuetan kezkagarria askotariko eta estekak indartsua web aplikazioen eta irudi-mapak Joerak Gure planetari buruzko ipuin interesgarriak kontatzen dituzte. Liburu hau gozatzeko baldintza bakarra mundua hobeto ezagutzea da irudien eta kartografiaren irudikapenaren bidez eta lan egiteko modu egokian.\nLiburu hau irakurriz gain, ordenagailu pertsonal bakarra behar duen atal praktiko bat ere barne hartzen du\nweb sarbidearekin. Abentura hasten denean prozesuan parte hartzen du estekak irekitzean,\nbeste erabiltzaileek sortutako mapak eta aplikazioak esploratzen, eta zure ikasgaiak ikasgaiak osatuz\nmapak eta aplikazioak. Baliabide hauek (200 mapak baino gehiagotan, aplikazioak, bideoak eta irudiak guztira)\nHyperlinks dute TheArcGISImageryBook.com-n.\nLiburu honek ArcGIS-en, SIG plataformako irudien aplikazioa eta bigarrena da\nBig Idea tituluen seriea. GISan hasten bazara, serieko lehenengo liburua irakurri, The ArcGIS Book: 10 ideia bikainak irakurri ahal izango dizkizu geografia geure munduari nola aplikatu. Bolumen hori lan autonomo gisa diseinatua bada ere, irakurle askok jatorrizko liburua ere interesgarria izango da.\naurreko Post«Aurreko Nola izango da etorkizuna lurrak? - 2034 Katastroaren ikuspegia\nNext Post Konparatu CAD fitxategi bezala gertatu dira aldaketakHurrengo »